Ustaz Wadi Annuar mohon maaf pada masyarakat India

0

BANGI, Ahad – Penceramah bebas, Mohamad Wadi Annuar Ayub membuat permohonan maaf secara terbuka kepada semua masyarakat India beragama Hindu berikutan kenyataan beliau yang mengandungi sensitiviti agama.

Beliau menjelaskan tidak berniat untuk menghina ataupun menyinggung perasaan mana-mana penganut agama lain.

“Dalam ceramah itu, saya telah menyebut tentang perarakan Thaipusam yang dihadiri sekumpulan orang Melayu Islam dan saya menyatakan ia merupakan kesalahan dalam agama Islam kerana menyertai perayaan agama lain yang berbentuk keagamaan.

Artikel berkaitan

Kadar subsidi harga padi naik kepada RM500 setiap tan mulai esok

Anwar jelaskan tidak pernah mohon pengampunan

Pindaan Perlembagaan Persekutuan Berkaitan Ma63 Lulus

Kawalan produk tembakau dijangka kuat kuasa tahun depan

46,024 Orang Asli Di Pahang Lengkap Dua Dos Vaksin

“Namun saya terlepas pandang dengan menyebut perkataan mengandungi sensitiviti agama dan ia adalah ‘kekhilafan’ daripada saya sendiri,” katanya dalam kenyataan pada Ahad.

Beliau turut menyatakan sangat menghormati semua masyarakat berbilang kaum dan agama di negara ini.

“Semoga dengan kenyataan permohonan maaf itu, keharmonian rakyat berbilang kaum di negara kita dapat dicapai,” ujarnya.

Permohonan maaf secara rasmi itu susulan kenyataannya yang menyentuh sensitiviti agama pada satu ceramah di Masjid Al-Azim, Masjid Negeri Melaka pada Jumaat.


Dua produk kosmetik dilarang guna ada kandungan racun berjadual

0

BANGI, Isnin – Dua produk kosmetik iaitu Karisma Turmeric Booster Cream dan Flashhskinzz Treatment Cream dibatalkan notifikasinya oleh Kementerian Kesihatan, KKM,  selepas kedua-dua produk itu dikesan mengandungi racun berjadual.

Ketua Pengarah Kesihatan, Tan Sri Dr Noor Hisham Abdullah, berkata tindakan pembatalan notifikasi diambil oleh Pengarah Kanan Perkhidmatan Farmasi di KKM ke atas dua produk mengandungi merkuri itu, lantas ia tidak lagi dibenarkan untuk dijual di negara ini .

Justeru, beliau menggesa peniaga menghentikan penjualan dua produk kosmetik terbabit, manakala orang awam diminta tidak membeli atau menggunakannya.

“Merkuri dilarang dalam produk kosmetik kerana boleh memudaratkan kesihatan. Ia boleh diserap masuk ke dalam badan dan menyebabkan kerosakan pada buah pinggang dan sistem saraf.

Beliau dalam satu kenyataan berkata produk itu juga boleh mengganggu perkembangan otak kanak-kanak yang masih kecil atau yang belum dilahirkan.

Merkuri juga katanya boleh menyebabkan ruam, iritasi dan perubahan lain pada kulit.

Tambah beliau lagi penjualan dan pengedaran produk kosmetik yang sudah dibatalkan notifikasi ini adalah salah kerana melanggar Peraturan-Peraturan Kawalan Dadah dan Kosmetik 1984.

“Individu yang melakukan kesalahan ini boleh dikenakan hukuman denda tidak melebihi RM25,000 atau penjara tidak lebih tiga tahun atau kedua-duanya untuk kesalahan pertama.

“Denda tidak melebihi RM50,000 atau penjara tidak lebih lima tahun atau kedua-duanya pula untuk kesalahan berikutnya. Syarikat yang melakukan kesalahan boleh dikenakan denda sehingga RM50,000 untuk kesalahan pertama dan denda sehingga RM100,000 untuk kesalahan berikutnya,” katanya.

“Orang awam yang sedang menggunakan produk kosmetik itu dinasihatkan segera menghentikan penggunaannya dan mendapatkan nasihat ahli profesional kesihatan jika mengalami sebarang ketidakselesaan atau kesan advers,” kata Dr Noor Hisham.

Sehubungan itu orang awam digalakkan untuk menyemak status notifikasi sesuatu produk kosmetik dengan melayari laman sesawang rasmi NPRA
www.npra.gov.my
 atau melalui aplikasi ‘NPRA Product Status’ yang boleh dimuat turun daripada Google Play Store.


Chong Wei bidas kenyataan hina Islam, perkauman bekas pemain badminton

0

BANGI, Isnin – Sukan merupakan satu entiti yang menjunjung rasa hormat dan tidak menerima sebarang perkauman.

Demikian satu kenyataan daripada ikon legenda sukan tanah air, Datuk Lee Chong Wei.

Beliau juga berkata jangan kerana untuk mengejar supaya dirinya menjadi terkenal, seseorang sanggup menghancurkan keharmonian rakyat yang erat dan sudah terbina sejak berdekad lamanya.

Kenyataan itu dikeluarkan menerusi satu hantaran di Facebook milik beliau hari ini.

Artikel berkaitan

Kes Iki Putra: Perancangan halus jatuhkan institusi Mahkamah Syariah

Tak dapat lunas hutang, peminjam direkrut buat kerja khianat

Sanusi perlu lebih diplomatik, cari solusi selesaikan kemelut rakyat

Wan Rosdy angkat sumpah MB Pahang untuk penggal kedua

Tular Tikus Jamah Ayam, Restoran Ditutup 14 Hari – KKM

Ia berhubung  isu tular bekas pemain pelapis badminton negara, Bong Guang Yik, yang menghina Islam di aplikasi Tik Toknya dan mempertikai orang Melayu yang menguruskan sukan badminton negara.

“Sukan menjunjung rasa hormat dan tidak menerima perkauman. Jangan sesekali demi mengejar nk terkenal, sanggup menghancurkan keharmonian rakyat yg keeratan bukan dibina sehari dua, tetapi berdekad-dekad.

Kata Chong Wei lagi anggaplah dia sebiji epal busuk, kawan-kawan.

Tular video di media sosial mengenai kenyataan Guang Yik yang berbaur perkauman apabila dia mengkritik pengurusan Persatuan Badminton Malaysia (BAM).

Cong Wei dalam hantaran itu turut memuji  Menteri Belia dan Sukan, Hannah Yeoh yang  mengendalikan isu berkenaan.

Guang Yik ketika ini dilaporkan menetap dan berkhidmat sebagai jurulatih badminton di China.


Dakwaan seleweng wang zakat MAINS, SPRM kaji semula siasatan

0

BANGI, Isnin- Suruhanjaya Pencegahan Rasuah Malaysia (SPRM) mengkaji semula siasatan berhubung dakwaan penyelewengan wang zakat membabitkan Majlis Agama Islam Negeri Sembilan (Mains) Zakat Sdn Bhd.

Pengarah Kanan Siasatan Hishamuddin Hashim memaklumkan kertas siasatan dirujuk semula kepada timbalan pendakwa raya dan SPRM diarah menjalankan siasatan lanjut terhadap isu berkenaan.

“Kes tersebut dikaji semula untuk melihat keterangan-keterangan yang ada.

“Kertas siasatan kini dirujuk semula kepada timbalan pendakwa raya dan arahan dikeluarkan untuk dijalankan siasatan lanjut terhadap isu berbangkit,” katanya dalam kenyataan.

Memetik portal FMT
 katanya  kes berhubung dakwaan penyelewengan zakat membabitkan MAINS itu dibuka dan disiasat pada tahun 2019 dengan fokus kepada isu rasuah dan salah guna kuasa.

Sebelum itu, Pengarah SPRM Negeri Sembilan, Awangkok Ahmad Taufik Putra Awang Ismail, dilapor berkata siasatan berhubung dakwaan penyelewengan zakat membabitkan Mains tidak menemui sebarang unsur kesalahan rasuah bawah Akta SPRM.

Artikel berkaitan

Tunku Abdul Aziz meninggal dunia

UMNO telah tamat tarikh luput – BERJASA

Utamakan bantu sekolah daif berbanding sekolah persendirian Cina

Penamaan Calon PRN Sarawak

i-Guru Nasihat Penjawat Awam Guna Saluran Betul Suarakan Pendapat

Beliau berkata kertas siasatan dibuka pada 2019 dan siasatan selesai pada tahun sama.

Terdahulu, Menteri Besar Negeri Sembilan, Aminuddin Harun, berkata SPRM dan polis sedang menyiasat dakwaan rasuah membabitkan jutaan ringgit zakat yang dikutip Mains.

SPRM dilaporkan sudah menerima maklumat berhubung dakwaan itu tetapi tiada tangkapan setakat ini.


Aman Palestin lancar kempen ‘Ramadan Bersamamu’ peruntuk RM12 juta

0

BANGI, Isnin – Tinggal 37 hari sahaja lagi umat Islam di seluruh dunia bakal menyambut Bulan Ramadan pada tahun ini.

Bagi memberikan yang terbaik kepada saudara Islam Palestin, Syria dan Yaman, Aman Palestin melancarkan kempen Ramadan Bersamamu yang memperuntukan 12 juta ringgit termasuk pembinaan sebuah masjid dengan kos empat juta ringgit.

Selain itu, bantuan gempa bumi turut disalurkan di Turkiye dan Syria sebanyak 261 ribu ringgit sebagai bantuan kecemasan awal.

Aman Palestin turut menghantar bantuan kepada mangsa gempa bumi Turkiye dan Syria

Menurut Pengurus Besar Pemasaran Aman Palestin Berhad, Ustaz Muhd Farhan Muhd Fadhil, kempen kali ini turut memfokuskan kepada pembinaan Masjid Syeikh Khalil di Bar Elias, Lubnan yang bakal memberi manfaat kepada 3,000 pelarian Syria di kawasan itu.

Artikel berkaitan

Fasa 2 SUKE dibuka tengah malam ini

Bainun bersalah dua pertuduhan abai, aniaya Bella

Etnik Rohingnya paling ramai mohon suaka di Malaysia

Segera dapatkan dos penggalak kedua – KKM

Tujuh kertas siasatan berunsur hina agama, kaum, institusi diraja dibuka

Masjid itu juga dijangka bakal disiapkan selama 18 bulan bermula Mac 2023.

“Kita akan bantu mereka sepertimana tajaan iftar, kotak makanan dan kita ada juga bantuan khas iaitu pembinaan masjid hasil daripada misi ke Lubnan dan Syria lepas melihat satu kepentingan untuk kita mendirikan sebuah masjid yang terletak di Beeqa, Lubnan.”

Beliau berkata demikian dalam satu sidang media pelancaran kempen Ramadan Bersamamu Aman Palestin, di sini hari ini.

Pengurus Besar Pemasaran Aman Palestin Berhad, Ustaz Muhd Farhan Muhd Fadhil

Selain itu, Aman Palestin turut menghulurkan bantuan kepada mangsa gempa bumi di Turkiye dan Syria.

Sebanyak 60 ribu USD sudah disalurkan kepada mangsa yang terlibat dengan bantuan berbentuk makanan, penempatan sementara, pakaian musim sejuk, perubatan dan minyak pemanas.

“Alhamdulillah baru ni pun kita telah menyalurkan 30 ribu dolar terus direct masuk kepada Syria melalui rakan kerjasama kita di sana, kita berikan di tempat Idlib, dekat azaz dan ada dua pusat perubatan yang kita bagi bantuan di Syria dan kemudain 30 ribu dolar lagi kita masuk melalui Turkiye.”

Tambahnya, bantuan yang diberikan kepada mangsa gempa bumi di Turkiye dan Syria akan diteruskan.

Manakala kempen Ramadan Bersamamu akan terus berlangsung sehingga 7 Mei termasuk hadiah buat anak-anak yatim menjelang Syawal.

Bagi mereka yang ingin menyalurkan bantuan boleh menyumbang ke akaun Aman Palestin atau di laman web Aman Palestin,
 jommenyumbang.com.


Lepas dikecam Bong Guang Yik minta maaf buat kenyataan rasis

0

BANGI, Isnin – Bekas pemain badminton pelapis percubaan negara, Bong Guang Yik memohon maaf susulan  kenyataan berbaur perkauman yang dibuatnya menerusi aplikasi  Tik Tok.

Guang Yik berkata dia terdorong untuk berkongsi pendapat mengenai perkembangan semasa badminton di Malaysia tetapi mengakui sudah melangkaui batas apabila menyentuh soal kaum dan agama.

“Saya ingin memohon maaf kepada semua. Sebab utama saya memberikan komen adalah kerana saya sangat meminati sukan ini.

Katanya dia mempunyai tanggungjawab untuk cuba meningkatkan badminton dan industri sukan untuk manfaat semua.

Justeru itu, katanya itu yang mendorong beliau bercakap untuk semua peringkat.

Dia berkata demikian dalam satu video terbaru.

Bagaimanapun, Guang Yik mengakui dia tidak sepatutnya menyentuh mengenai perkauman dan agama dan isu berkenaan.

Baru-baru ini, tular video di media sosial mengenai
kenyataan Guang Yik
 yang berbaur perkauman apabila dia mengkritik pengurusan Persatuan Badminton Malaysia (BAM).

Dia ketika ini dilaporkan menetap dan berkhidmat sebagai jurulatih badminton di China. -Portal Berita RTM


Cabul kemuliaan Ramadan, Israel dijangka serang lagi umat Islam Palestin

0

BANGI, Isnin – Perang Saiful Quds pada tahun 2021 yang berlaku pada penghujung Ramadan memperlihatkan kepada dunia bahawa musuh Islam akan menyerang mereka di Palestin tanpa mengira masa dan tiada penghormatan ke atas umat Islam yang menyambut Ramadan.

Justeru, Ketua Pegawai Eksekutif Aman Palestin Berhad, Ustaz Awang Suffian Awang Piut berkata, persediaan yang dilakukan oleh Palestin bukan hanya dalam bahagian pertahanan tetapi mereka juga perlu melakukan di peringkat masyarakat untuk mendapatkan sumber bekalan yang diperlukan.

“Musuh umat Islam menetapkan sesiapa yang berjaya mengguriskan hati umat Islam, memperolokkan umat Islam pada ketika bulan mulia diorang anggap itu pemimpin yang hebat,”

Beliau berkata demikian dalam satu sidang media pelancaran kempen Ramadan Bersamamu Aman Palestin.

Artikel berkaitan

MKN Ambil Alih Banjir, NADMA Lembap?

SPRM sahkan akaun bank Bersatu dibeku

Ketua Menteri Melaka tidak mahu wakil rakyat, kakitangan awam makan ‘gaji buta’

Bekas MB Perlis hadapi 5 pertuduhan ubah wang haram RM1.06 juta

Bapa belajar hisap dadah daripada anak

Malah, kata Ustaz Awang Suffian, baru sahaja melangkah bulan Februari tahun ini, sudah pelbagai kekejaman yang dilakukan tentera Israel terhadap rakyat Palestin antaranya di Tebing Barat kanak-kanak dan remaja Palestin dibunuh, serbuan terhadap penduduk, merobohkan rumah serta mencabut sekurang-kurangnya 758 pokok di tanah milik Palestin.

“Bila 2021 perang, 2022 dikhabarkan pun ada peperangan tapi sebenarnya kedua-dua pihak merasakan perkara itu sangat memeritkan, trauma perang 2021 masih ada lagi jadi tak jadi perang. Masuk 2023 pun banyak kekacauan yang berlaku terutama sekarang ni apa yang kita lihat tentera Zionis banyak mengatur serangan di tebing barat itu sendiri.”

Bagaimanapun, menurut Ustaz Awang Suffian, situasi kini rakyat Israel juga mengalami trauma dan fobia dengan peperangan yang berlaku berikutan tindak balas tentera Hamas terhadap serangan-serangan tentera Israel.

Ketua Pegawai Eksekutif Aman Palestin Berhad, Ustaz Awang Suffian Awang Piut (tengah).

Tambahnya, keadaan politik Isarel juga yang tidak stabil menyebabkan negara haram itu goyah dan cuba mencari populariti serta kuasa dengan mengguriskan hati umat Islam sebagai jaminan kepada rakyat Israel.

“Israel pun perlukan bantuan dari lain, rakyat mereka sendiri sudah fobia, bila berlaku perang rakyat diorang akan takut sebab roket-roket yang datang dari Gaza sudah sampai ke tengah-tengah Israel, tengah-tengah Tel Aviv sendiri jadi itu sebab keadaan politik Israel sendiri tidak stabil, sekarang turun dan nak naik lagi yang baru sebab rakyat tak percaya siapa yang boleh menjamin keselamatan rakyat israel sendiri di tengah-tengah Israel.”

Sehubungan itu, Aman Palestin melancarkan kempen Ramadan Bersamamu bagi membantu rakyat Palestin selain Syria dan Yaman pada bulan Ramadan ini.

Sebanyak 12 juta ringgit diperuntukkan melalui kempen ini termasuk empat juta ringgit pembinaan Masjid Syeikh Khalil di Bar Elias, Lubnan yang bakal memanfaatkan 10 ribu penduduk termasuk tiga ribu pelarian Syria di kawasan itu.

Dalam perkembangan lain, Aman Palestin juga telah menyalurkan bantuan gempa bumi di Turkiye dan Syria sebanyak 261 ribu ringgit sebagai bantuan kecemasan awal.

Bagi individu yang ingin menyalurkan bantuan, mereka boleh menyumbang ke akaun Aman Palestin atau di laman web Aman Palestin,
jommenyumbang.com.


Hina Islam, bekas pemain pelapis badminton negara dikecam

0

BANGI, Isnin –
Hantaran rasis bekas pemain badminton negara, Bong Guang Yik  yang  mengatakan orang Melayu hanya tahu makan dan sembahyang lima kali sehari tanpa bersungguh-sungguh menguruskan Persatuan Badminton Malaysia (BAM) dengan baik dianggap keterlaluan dan menghina Islam.

Kenyataan itu yang dikeluarkan Guang Yik melalui aplikasi tiktoknya mencetuskan kemarahan netizen.

Video Tik Tok berdurasi selama 1 minit 34 saat itu dimuat naik oleh
seorang pemilik akaun
tiktok pada Jumaat lalu.

Pemilik akaun berbangsa Cina @ahboy berkata dia juga tidak bersetuju dengan kenyatan Guang Yik dan memaparkan kata-kata Guang Yik ke dalam hantaran Tik Toknya.

Artikel berkaitan

Rasional peraturan baharu Arab Saudi untuk tumpu ibadah

Faizal sanggah Ramasamy, tidak tahu sentimen sebenar orang Melayu

Majlis Tindakan Sara Hidup Negara Bersidang Khamis Tangani Isu Harga Barang

Masjid, surau di Kelantan digesa adakan solat hajat minta hujan

Abdul Hadi sindir pelantikan Anwar, PH menang ‘dalam masa kecederaan’

Ah Boy memuatkan kenyataan Guang Yik beserta terjemahannya yang menyebut tiada pemain Malaysia mara ke pusingan akhir dan melihat prestasi pemain yang tidak memuaskan adalah berpunca daripada BAM sendiri kerana pengurusannya yang dijaga oleh orang Melayu.

Guang Yik juga mendakwa pemain badminton di negara ini tidak mendapat layanan yang adil kerana kebanyakan tumpuan diberikan kepada Datuk Lee Chong Wei sementara generasi baharu tidak dipupuk untuk menjadi pengganti.

“Saya rasa ini sebab kaum Melayu yang jadi management BAM.

“Jangan bagi orang Melayu jadilah tukar orang Cina. Cuba tengok ada improve. Sebab orang Melayu dalam mindset saya semua malas tahu makan sahaja. – Bong Guan Yik / bekas pemain pelapis badminton negara

Ahboy  turut mengkritik kenyataan tersebut dan menyifatkan tindakan Guang Yik itu memalukan Malaysia kerana mengeluarkan kenyataan berunsur perkauman sehingga dapat dilihat negara lain.

Guang Yik kini dikatakan menjadi jurulatih
badminton di China.

Dalam komen pada hantaran itu ramai menghormati pendirian Ahboy yang juga tidak bersetuju dengan kenyataan Guang Yik.

Selepas memuat naik video berkenaan juga AhBoy menerima peningkatan pengikut dan menafikan mahu  mempromosikan dirinya.

Sementara itu tindakan bekas pemain pelapis percubaan Persatuan Badminton Malaysia (BAM), Bong Guang Yik yang menghina agama Islam dan ornag Melayu  dikecam oleh Menteri Belia dan Sukan, Hannah Yeoh.

(1) Saya sudah semak dengan
@MSNMALAYSIA

@BA_Malaysia
, beliau bukan lagi atlet negara dan merupakan bekas pemain pelapis percubaan BAM pada tahun 2014 (9 tahun yang lalu) dan kini tidak menetap di Malaysia.
pic.twitter.com/2nK1fMJBp4

— Hannah Yeoh (@hannahyeoh)
February 13, 2023

Beliau, melalui ciapan di twitternya berkata  tidak bersetuju dengan kenyataan Guang Yik itu yang berunsur perkauman dan menyentuh sensitiviti agama seperti yang tular di media sosial baru-baru ini.

Katanya lagi ibadat agama tidak pernah mengganggu prestasi atlet dan sukan malah ia  tidak pernah menjadi satu masalah di Malaysia.


Hukuman salah laku ADUN Sungkai dikekalkan

0

BANGI, Isnin –  Bekas peguam A Sivanesan, yang kini menjawat EXCO kerajaan negeri Perak, didenda semula sebanyak RM10,000 oleh Mahkamah Persekutuan.

Denda terbabit dikenakan oleh lembaga tatatertib peguam bela dan peguam cara terhadap Sivanesan, kerana salah laku profesional,  13 tahun lalu.

Panel tiga hakim yang terdiri daripada Datuk Nallini Pathmanathan, Datuk Vernon Ong Lam Kiat dan Datuk Harmindar Singh Dhaliwal membuat keputusan itu setelah membenarkan rayuan oleh Majlis Peguam Malaysia dan K Pathmanathan.

Majlis Peguam Malaysia dan Pathmanathan merayu terhadap keputusan Mahkamah Rayuan pada 15 Disember tahun lalu, yang membatalkan keputusan Mahkamah Tinggi yang mengekalkan keputusan lembaga tatatertib itu.

Artikel berkaitan

LEBIH 22 JUTA POPULASI DEWASA MALAYSIA LENGKAP VAKSIN

Polis buka 240 kertas siasatan, tahan 15 individu

Projek PSI: NGO akan serah memorandum bantahan ke Parlimen

Golongan T20 tidak akan terima subsidi haji, elektrik

Cecair vape dibenarkan tanpa sebarang kawalan?

Memetik BERNAMA dalam penghakimannya, Nallini berkata Mahkamah Rayuan seharusnya lambat campur tangan terhadap penemuan fakta yang dibuat oleh jawatankuasa lembaga tatatertib peguam bela dan peguam cara.

Beliau berkata nota prosiding Mahkamah Perusahaan mengesahkan asas bagi penemuan fakta jawatankuasa tatatertib, sambil menambah bahawa tiada sebab bagi Mahkamah Rayuan untuk membatalkan penemuan fakta jawatankuasa tatatertib berhubung perkara yang berlaku pada 6 April 2010 semata-mata atas keterangan saksi lain.

Nallini berkata Mahkamah Rayuan gagal melihat Sivanesan bertindak untuk Pathmanathan malah memberi aku janji untuk memfailkan borang yang diperlukan untuk pelantikannya walaupun tidak mempunyai arahan untuk berbuat demikian.

“Oleh itu, jawatankuasa tatatertib mempunyai justifikasi dalam membuat keputusan,” katanya.

Hakim itu berkata Sivanesan, yang kini Ahli Dewan Undangan Negeri Sungkai, sepatutnya menghubungi Pathmanathan berhubung tarikh perbicaraan baharu yang ditetapkan oleh Mahkamah Perusahaan tetapi gagal berbuat demikian.

Mahkamah memberikan kos RM20,000 kepada Pathmanathan.

Pada Februari 2021, Mahkamah Tinggi Mahkamah Tinggi mengekalkan keputusan lembaga tatatertib yang mendapati Sivanesan bersalah atas salah laku profesional.

Keputusan itu dibuat selepas mempertimbangkan saranan jawatankuasa tatatertib.

Prosiding tatatertib telah mendakwa Sivanesan melakukan beberapa pelanggaran terhadap Akta Profesion Undang-undang 1976 dan peraturan etiketnya yang termasuk antara lain, memperdaya Mahkamah Perusahaan untuk mempercayai bahawa beliau bertindak bagi pihak Pathmanathan.

Pada 13 Jun 2016, Pathmanathan telah memfailkan aduan terhadap Sivanesan selepas Mahkamah Perusahaan membatalkan tuntutannya untuk pemecatan tidak adil kerana ketidakhadirannya di mahkamah.

Beliau mendakwa, antara lain, bahawa Sivanesan gagal memaklumkan tarikh perbicaraan kepadanya.

Sivanesan diwakili oleh peguam yang diketuai oleh R Kengadharan manakala peguam Heng Yee Keat mewakili Majlis Peguam Malaysia. Pathmanathan mewakili dirinya sendiri.


Ketua Menteri Melaka tidak mahu wakil rakyat, kakitangan awam makan ‘gaji buta’

0

BANGI, Isnin –
Ketua Menteri Melaka, Datuk Seri Sulaiman Md Ali kecewa dengan prestasi kerja segelintir wakil rakyat serta ketua jabatan agensi kerajaan di negeri itu.

Menurutnya, beliau tidak mahu mereka dilihat seperti ‘makan gaji buta’ ekoran bebanan tugasan yang tidak seimbang serta mahukan jabatan yang proaktif dalam melaksanakan tugas.

“Ada ketua jabatan ini beban tugas cukup banyak, ada yang sedikit macam tiada kerja. Mudah sungguh, tak mahu nanti ada orang kata kita ini ‘makan gaji buta’, tugas untuk menentukan efisiensi, kecekapan ketua-ketua jabatan ini perlu sentiasa dipantau bukan hanya tumpu kepada kakitangan bawahan sahaja.

“Jadi budaya proaktif  bukan setakat meletakkan sasaran kerja duduk atas kertas, itu biasa-biasa sangat, jadi yang dikatakan bagus apabila kita melaksanakan tugas kita dengan menyasarkan lebih daripada KPI asal,” – kata Sulaiman dalam ucapannya pada Majlis Majlis Perhimpunan Perhimpunan Bulanan Bilangan 2/2023 di Auditorium Seri Negeri, Kompleks Seri Negeri Ayer Keroh, Melaka hari ini.

Ketua Menteri (tengah) bergambar bersama kakitangan awam pada Majlis Perhimpunan Bulanan bertemakan Menerap Aspirasi Madani, Mencorak Budaya Proaktif di Auditorium Seri Negeri, Ayer Keroh.

Tambahnya, kumpulan itu termasuk semua penjawat awam yang sepatutnya lebih komited dan bergerak sebagai satu pasukan yang mantap lebih-lebih lagi selepas menang pada Pilihan Raya Umum ke-15 (PRU15) yang lalu.

“Saya nak tanya tugas wakil rakyat, ketua-ketua jabatan termasuk penjawat awam pasca PRU15, adakah kita benar-benar telah bersatu hati, tekad dan bulat hati kepada satu matlamat?

“Kalau persoalan ini masih belum terungkai, kita sebenarnya belum lagi mantap sebagai sebuah pasukan. Saya mahu semua dalam dewan ada aspirasi yang sama demi menjayakan semua agenda pembangunan negeri melaka,” ujarnya.

Dalam pada itu, Sulaiman turut menegaskan kakitangan awam sepatutnya mempunyai matlamat dan aspirasi yang sama dalam menjayakan semua agenda pembangunan negeri Melaka dengan tugas yang seimbang.


Qatar derma 10,000 rumah mudah alih untuk mangsa gempa Turkiye & Syria

0

BANGI, Isnin – Sejumlah 10,000 buah rumah mudah alih yang disediakan buat peminat kejohanan bola sepak Piala Dunia Qatar 2022 akan didermakan untuk mangsa gempa bumi Turkiye dan Syria.

Kabin dan rumah mudah alih itu akan menjadi tempat berteduh buat mangsa yang hilang tempat tinggal akibat gempa.

Pertubuhan Bangsa-bangsa Bersatu, PBB berkata jutaan manusia dijangka memerlukan pertolongan selepas 7.8 gegaran pada skala Richter membunuh lebih 33,000 nyawa dan meranapkan beberapa kawasan penduduk di kedua-dua lokasi bencana pada Isnin lalu.

“Oleh sebab keperluan yang mendesak, kami telah memutuskan akan menghantar kabin dan rumah mudah alih kami ke sana, sebagai satu sokongan bantuan segera untuk rakyat Turkiye dan Syria yang memerlukan, kata seorang pegawai Qatar yang tidak mahu dinamakan kepada AFP.

Artikel berkaitan

Tidak mudah PH-BN rampas negeri Kedah –  Sanusi

Prosiding baharu LCS dicadang PAC

Sanusi sambut baik khabar angin Khairy sertai PN

Belanjawan 2023: Bantuan Khas Kewangan Aidilfitri RM700 untuk penjawat awam

Syahir tolak pelawaan Rafizi berdebat, ikut jejak ‘senior’

Rumah mudah alih ini pernah digunakan sebagai  rumah yang disewa untuk peminat bola sepak pada ketika kejohanan Pala Dunia Qatar  tahun lalu.

Menurut NDTV
,  penghantaran melalui kapal ke Turki akan dilakukan pada Isnin manakala baki yang lain akan dilakukan pada hari kemudian.

Terdahulu Emir Qatar,  Sheikh Tamim bin Hamad Al-Thani, melawat Turkiye menjadikan beliau pemimpin negara asing yang pertama melawat negara itu selepas dilanda gempa.

Dalam pertemuannya dengan Presiden Recep Tayyip Erdogan beliau membincangkan bagaimana Doha dapat membantu mengurangkan beban bencana.

Setakat ini pasukan mencari dan menyelamat Qatar merupakan kumpulan terbesar yang berada dalam kalangan pasukan SAR di Turkiye, dengan seramai 130 orang selain bantuan seberat 100 tan yang dibawa bersama mereka.

Kedua-dua negara mempunyai hubungan erat sejak tahun-tahun kebelakangan ini.

Qatar umpamanya sebelum ini bersetuju menyuntik dana berbilion dolar jumlahnya kepada Turkiye yang sedang bergelut dengan krisis ekonomi, selain melabur dalam projek infrastruktur dan pusat beli-belah.


Tiada tarikh luput pelaksanaan Menu Rahmah kepada peniaga

0

BANGI, Isnin – Kerajaan tidak menetapkan
 had masa atau paksaan bagi mana-mana restoran untuk melaksanakan hidangan Menu Rahmah kerana ia hanyalah inisiatif membantu mereka yang memerlukan dengan hidangan lebih murah.

Menteri Perdagangan Dalam Negeri dan Kos Sara Hidup (KPDNHEP), Datuk Seri Salahuddin Ayub berkata, apa yang menjadi keutamaan kerajaan ketika ini adalah kebajikan rakyat.

“Kita tidak mengambil itu sebagai KPI kita, apa yang penting adalah di saat ini kerajaan khususnya KPDN mengambil satu pendekatan tidak ada rakyat Malaysia yang boleh lapar dalam negara kita, selagi mana kebajikan ini dianggap oleh pemain industri suatu yang mereka akan teruskan, sepanjang itulah menu rahmah ini kita berikan kepada rakyat dalam negara kita ini,” katanya.

Beliau berkata demikian ketika ditanya mengenai kenyataan sesetengah pihak bahawa program tersebut tidak akan bertahan lebih tiga bulan jika kos bahan mentah meningkat di pasaran.

Artikel berkaitan

Hajiji dapat sokongan 44 Adun, kekal teraju Sabah

Harga Racun Naik Sehingga 199 Peratus

Tipu Sijil Mungkin Melibatkan “Orang Dalam”

Jumlah Mangsa Banjir Turun Di Empat Negeri, Negeri Sembilan Meningkat

Adilkah bantuan RM15.75 juta untuk sekolah persendirian Cina?

Sebelum ini, Pengarah Urusan Mydin,
 Datuk Ameer Ali Mydin berkata, Menu Rahmah akan bertahan tiga bulan sahaja, jika kos bekalan bahan mentah terus meningkat.

Sehubungan itu, beliau menggesa penyelesaian yang lebih mantap untuk menangani tekanan kos sara hidup supaya Menu Rahmah itu dapat dikekalkan.

Tambah Salahuddin, kerajaan juga akan memperluaskan inisiatif Rahmah dengan menambah bilangan peserta dan penaja, bukan sahaja untuk hidangan tetapi produk lain.

Beliau berkata, kerajaan akan bekerjasama dengan bank dan pemain industri lain untuk menangani peningkatan kos sara hidup.

Terdahulu, Salahuddin melancarkan Menu Rahmah di Restoran Stadium Nasi Kandar di Cheras, Kuala Lumpur yang dianjurkan oleh Persatuan Pengusaha Restoran Muslim Malaysia (PRESMA) hari ini.


Titah Agong beri mesej jelas kepada ahli politik agar serius urus negara, pelihara perpaduan

0

BANGI, Isnin – Titah Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah di Parlimen hari ini memberi mesej jelas kepada semua ahli politik khususnya wakil rakyat agar lebih serius dan  bertanggungjawab mengurus negara.

Profesor Sains Politik Universiti Putra Malaysia, Prof.  Dr. Jayum Anak Jawan berkata, ahli politik sama ada dalam kerajaan mahupun blok pembangkang mempunyai tanggungjawab sama rata untuk memastikan kelangsungan peranan sistem demokrasi, sekali gus menjamin kesejahteraan rakyat.

Mereka perlu memelihara perpaduan dan pembangunan yang dikecapi Negara sejak 66 tahun lalu.

Artikel berkaitan

Tun M kecewa pengundi tolak calon bersih, tidak bersalah

Etnik Rohingnya paling ramai mohon suaka di Malaysia

2 ditahan seludup 1,382 bungkus sosej sejuk beku dari negara jiran

Zakir Naik selamat – Peguam

Jalan Temiang ditukar nama pengasas DAP, kerajaan digesa nilai semula

“Kerisauan yang boleh menggugat kestabilan politik terletak pada sikap dan tindakan ahli politik kurang matang seperti sering bertukar parti, kutuk-mengutuk antara satu sama lain sehingga boleh menjejaskan peranan masing-masing dalam mengurus hal ehwal negara sekali gus membawa kesejahteraan masyarakat,” katanya.

Beliau yang juga Felo Akademi Sains Malaysia berkata, titah Yang di-Pertuan Agong itu tepat pada masanya ketika pemimpin negara bergelut mengurus pelbagai cabaran paling genting yang mungkin boleh menjejaskan perpaduan etnik, pembangunan dan keselamatan negara.

Jayum berkata, titah Al-Sultan Abdullah menunjukan baginda amat prihatin dan mengambil berat mengenai aspek kedamaian serta keselamatan negara demi kebajikan rakyat.

Pada Istiadat Pembukaan Penggal Kedua Parlimen ke-15 hari ini, Seri Paduka bertitah, baginda khuatir suasana damai dan kemajuan yang didambakan tidak akan menjadi kenyataan buat selama-lamanya jika kepelbagaian, kemajmukan dan kekusutan politik berterusan menjadi punca perbalahan dan perpecahan.

Sependapat dengan Jayum, Penganalisis Politik, Dr Jamaie Hamil menyifatkan, titah Al-Sultan Abdullah itu sebagai satu peringatan kepada parti politik negara supaya memberikan sokongan kepada kerajaan dengan melupakan episod politik lama dalam memacu negara yang stabil dan kukuh.

“Seri Paduka menzahirkan satu peringatan supaya memberi sokongan kepada kerajaan yang dicadangkan Baginda sendiri. Dengan terbentuknya kerajaan ini, sebaiknya mana-mana parti politik memberi kerjasama, mengkritik dalam keadaan sewajarnya dan melontarkan pandangan,” katanya.

Beliau menjelaskan negara mungkin menemui kegagalan seperti pasca-Pilihan Raya Umum ke-14, jika kekusutan politik masih berterusan kerana kerajaan dilihat berada di landasan betul apabila sedang berusaha memperbaiki kehidupan rakyat serta prestasi negara di peringkat ASEAN.

Pensyarah Kanan Program Sains Politik Universiti Kebangsaan Malaysia (UKM) itu berkata, teguran Seri Paduka harus dilihat dalam konteks positif untuk sama-sama membina negara yang semakin baik dari segi politik, sosial dan ekonomi.

Sementara itu, Penganalisis Politik dan Media Sosial dari UiTM, Profesor Madya Dr. Sara Chinnasamy berkata, budaya politik saman-menyaman harus dihentikan sebaliknya memberikan fokus kepada masalah rakyat yang dihadapi ketika ini.

“Ia kerana medan politik hari ini banyak mengetengahkan isu saman dan mendendam sesama sendiri. Sepatutnya isu dan masalah rakyat harus diutamakan. Rakyat hendak lihat perubahan (dalam mengurus isu) seperti kenaikan harga barang, makanan dan barangan runcit serta kekurangan bekalan,” katanya.

Menyokong titah Seri Paduka, beliau berkata, sesi Parlimen kali ini harus dijadikan medan untuk membicarakan isu rakyat dan berdebat secara berhemah, untuk mengatasi masalah rakyat kerana masyarakat sudah muak melihat kontestasi politik. – Bernama


Prosiding hina mahkamah terhadap Ira Kazar dibenarkan

0

BANGI, Selasa – Pelakon Puteri Sarah memperoleh kebenaran untuk memulakan prosiding menghina mahkamah terhadap madunya Ira Kazar, kakak, serta bapa mereka yang juga pelakon veteran, Kazaruddin Saisi.

Peguam Datuk Akberdin Abdul Kader yang mewakili Puteri Sarah atau nama sebenarnya, Puteri Sarah Liyana Megat Kamaruddin memberitahu pemberita bahawa Hakim Mahkamah Sesyen Norakhmar Mohd Sani memberi kebenaran itu ketika pengurusan kes secara dalam talian hari ini.

Menurut Akberdin, pihaknya akan menyerahkan salinan permohonan komital itu kepada Ira atau nama sebenarnya Faghira Fatini, kakaknya iaitu Yasmin dan bapa mereka.

“Selepas penyampaian disempurnakan, mahkamah akan menetapkan tarikh untuk mereka menjawab terhadap permohonan kami. Pada masa ini, tiada sebarang tarikh ditetapkan,” kata peguam itu ketika dihubungi.

Puteri Sarah memfailkan notis permohonan komital itu secara ex-parte (sebelah pihak) pada 31 Jan lepas terhadap ketiga-tiga individu itu atas dakwaan dengan sengaja menentang atau mengingkari perintah injunksi yang diperoleh Puteri Sarah pada 4 Julai 2022.

Ibu kepada dua anak itu memohon perintah injunksi tersebutdalam kes saman difailkannya terhadap Ira yang didakwa mengganggu dan mengugutnya menerusi media sosial.

Pada 4 Julai 2022, Puteri Sarah berjaya memperoleh perintah injunksi daripada mahkamah antara lain bagi menghalang Ira atau sesiapa yang mempunyai kaitan dengannya daripada mengganggu dan menjejaskan ketenteraman serta kedamaian Puteri Sarah dan keluarganya serta keluarga mentua termasuk suaminya yang juga pengarah, Syamsul Yusof.

Artikel berkaitan

Khidmat imam luar negara tidak dibenarkan ketika tarawih di Selangor

SD Sokong Anwar : Ahmad Maslan Tanta Siapa PM Sekarang?

Badan kehakiman jadi sasaran beberapa pihak capai objektif niat jahat mereka

ADUN Banggi,  Tanjong Kapor, Kunak umum keluar WARISAN

48 Maut Akibat Banjir, Amaran Hujan Lebat Petang Ini Sehingga 3 Jan

Ira juga dihalang daripada mendekati atau berada dalam jarak 500 meter daripada Puteri Sarah dan keluarganya atau rakan serta orang gaji kepada isteri pertama Syamsul itu.

Pada 16 Januari lalu,  Puteri Sarah, 38, memfailkan permohonan cerai dengan Syamsul atau nama sebenarnya, Mohd Shamsul Md Yusof, 39, di Mahkamah Rendah Syariah di sini dan sebutan kes ditetapkan pada 7 Mac ini di hadapan Hakim Syarie Akmalludin Ilyas.

Pada 6 Jan lepas, Syamsul mendedahkan beliau sudah bernikah dengan Ira di Thailand dalam video yang dikongsi menerusi Instagram.- BERNAMA


Alami masalah teknikal juruterbang dan pelajar mendarat cemas di Jasin

0

BANGI, Selasa –
Pihak Berkuasa Penerbangan Awam Malaysia (CAAM)  mengesahkan  insiden sebuah pesawat latihan telah membuat pendaratan paksa di Jasin, Melaka, berikutan masalah teknikal yang dilaporkan juruterbang.

Ketua Pegawai Eksekutif CAAM, Kapten Norazman Mahmud berkata, pesawat jenis Piper PA-28-181, 9 MSKJ telah memohon kebenaran daripada Menara Kawalan Trafik Udara untuk mendarat di Lapangan Terbang Antarabangsa Melaka.

Katanya dalam satu kenyataan pesawat yang dikendalikan oleh Malaysian Flying Academy (MFA) telah membuat pendaratan di Kilang Xinyi Energy Smart, Jasin, Melaka pada 11.05 pagi tadi.

Penerbangan melibatkan seorang juruterbang dan seorang pelajar yang dilaporkan selamat, katanya lagi.

Artikel berkaitan

Tidak Perlu Awalkan PRU – Penganalisis

KDN tetapkan klasifikasi filem 2023 berkuat kuasa hari ini

Pemimpin Perlu Main Peranan Tahu Skop Kerja – BERJASA

Persatuan Bas Sekolah Tiada Hak Letak Harga, Tapi Ramai `Bungkus’ Angkara Pandemik

Potong elaun Menteri bukan kurangkan elaun pembangunan Ahli Parlimen

Memetik MG, Norazman berkata Biro Siasatan Kemalangan Udara di bawah Kementerian Pengangkutan Malaysia akan meneruskan siasatan lanjut berhubung insiden tersebut bagi mengenalpasti punca sebenar kejadian.


Harta ratusan bilion ringgit di luar negara, bekas Menteri Kewangan disiasat

0

BANGI, Selasa –  Suruhanjaya Pencegahan Rasuah Malaysia (SPRM) dilaporkan menjalankan siasatan ke atas seorang bekas Menteri Kewangan berhubung penyimpanan harta di luar negara berjumlah ratusan bilion ringgit sehubungan pendedahan
Pandora Papers
.

Memetik laporan
The Star
, SPRM dipercayai sudah memanggil dan mengambil keterangan pemimpin berusia 80-an itu di Putrajaya.

“Kita telah memanggil bekas pemimpin itu. Beliau hadir ke ibu pejabat SPRM di Putrajaya. Siasatan ke atas beliau masih di peringkat awal berdasarkan pendedahan
Pandora Papers
 yang mendakwa beliau menyimpan harta ratusan bilion ringgit di luar negara.

“Setakat ini, tiada aset yang dibekukan susulan siasatan ini,” katanya, pada Selasa.

Pengesahan SPRM mengenai perkara itu juga sedang didapatkan pengesahan.

Data
Pandora Papers
dilaporkan bocor dan mendedahkan puluhan ketua negara, kerajaan dan pemerintah dari serata dunia termasuk Malaysia yang didapati menggunakan tempat perlindungan cukai luar pesisir bagi menyembunyikan aset bernilai ratusan juta dolar, sepanjang 25 tahun lalu. – AWANI


Berjasa persoal Tok Mat nilai DAP ikhlas dengan UMNO atas dasar apa ?

0

BANGI, Selasa – Kenyataan Timbalan Presiden UMNO, Datuk Seri Mohamad Hasan berhubung kerjasama UMNO dan DAP di bawah kerajaan campuran dianggap
tidak selari dengan pendirian UMNO sebelum ini yang secara terang-terangan menolak DAP.

Presiden BERJASA, Zamani Ibrahim mempersoalkan apakah ukuran dibuat Mohammad sehingga meyakini keikhlasan DAP dalam membentuk kerajaan.

Menerusi hantaran video di Facebooknya, membidas kenyataan Menteri Pertahanan itu yang dahulunya secara terang terangan menolak DAP namun mula menerima parti itu walaupun baru beberapa bulan bekerjasama.

“Jadi tok mat hasan sebagai Timbalan Presiden UMNO yang kata DAP tu ikhlas atas dasar apa ? atas dasar you kenal DAP sebelum ni you kenal DAP buruk tak baik , seolah kenal DAP tetapi baru kenal dua bulan dah cakap DAP ikhlas,  Apa garisan panduan dia ?” – Zamani Ibrahim /  Presiden BERJASA

Zamani berkata, Allah SWT juga menyebut bahawa ramai orang bukan Islam sentiasa mempunyai perancangan buruk yang mahu dilakukan terhadap agama Islam.

Artikel berkaitan

PAS nafi Hadi keluarkan amanat halalkan ajaran menyimpang

Ku Li dilantik sebagai Penasihat UMNO

Pertandingan tiga penjuru di DUN Batu Tiga, Kota Anggerik

Peratusan keluar mengundi di Negeri Sembilan kurang akibat hujan

Batal sidang media, ‘Langkah Kinabalu’ didakwa gagal

Video itu turut memaparkan petikan kenyataan Mohamad dipercayai pada Perhimpunan Agung UMNO (PAU) yang menyatakan bahawa PAS tidak pernah setia serta ikhlas bekerjasama dengan UMNO, tetapi tidak bagi DAP.

Mohamad berkata DAP tidak bermuka-muka dan berpura-pura setiakawan ketika kedua-dua parti itu bekerjasama.


Dewan Rakyat lulus jawatankuasa pemilih bagi Parlimen ke-15

0

BANGI, Selasa –
Persidangan Dewan Rakyat hari ini telah meluluskan pelantikan Jawatankuasa Pemilih bagi tempoh Parlimen ke-15.

Jawatankuasa tersebut diketuai Yang Dipertua Dewan Rakyat, Datuk Johari Abdul sebagai Pengerusi dan dianggotai enam ahli jawatankuasa.

Mereka ialah Timbalan Perdana Menteri Datuk Seri Fadillah Yusof (GPS-Petra Jaya), Menteri Pengangkutan Anthony Loke (PH-Seremban) dan Menteri Ekonomi Rafizi Ramli (PH-Pandan).

Selain itu Menteri di Jabatan Perdana Menteri (Undang-undang dan Reformasi Institusi) Datuk Seri Azalina Othman Said (BN-Pengerang), Ketua Pembangkang Datuk Seri Hamzah Zainudin (PN-Larut) dan Datuk Seri Takiyuddin Hassan (PN-Kota Bharu).

Artikel berkaitan

Maklumat Dakwa Fenomena Aphelion Mula PALSU

Kes Positif Global Lebih 306 Juta

I-Guru Cadang Tubuh Jawatankuasa Khas Perkasa Pendidikan

KP Imigresen ditukarkan berkuat kuasa hari ini

Porak-peranda politik jejas institusi kehakiman negara

Usul yang dibacakan Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas) Datuk Armizan Mohd Ali mengikut Peraturan Mesyuarat 76 itu diluluskan dengan suara majoriti ahli Dewan Rakyat.


Jawatankuasa khas kaji kedudukan, pengiktirafan Leftenan Adnan perlu ditubuhkan

0

BANGI, Selasa –
“Saya ingin mengesyorkan yang kita ini untuk mengadakan satu jawatankuasa khas untuk mengkaji balik kedudukan dan pengiktirafan kepada Leftenan Adnan.”

Demikian kata Presiden Kelab Pegawai Rejimen Askar Melayu Diraja (KPRAMD),
Brigedier Jeneral Dato’ Ahmad Zaki Mahmud (B)
 apabila beliau mendapati bahawa sambutan hari peringatan pejuang Leftenan Adnan di tanah air kita masih di tahap sangat rendah.

“Bila kita cakap tentang hari memperingati terkorbannya Leftenan Adnan ini, tanggal 14 Februari setiap tahun, esoklah. Jadi di peringkat nasional, di peringkat negeri, apa ada? Bahkan di peringkat daerah dia pun tiada,” ujar beliau.

“Tapi Alhamdulillah hari Khamis lepas, malam Jumaat, kami daripada Kelab Pegawai Rejimen Askar Melayu Diraja dan ada pegawai-pegawai dan juga askar yang masih berkhidmat disuruh bersama baca Yasin, buat tahlil kepada arwah dan juga rakan-rakan yang terkorban itu.”

Namun, ianya hanya setakat itu sahaja, ujar Dato’ Ahmad Zaki.

Beliau berpendapat bahawa peringatan terhadap perjuangan Leftenan Adnan ini perlu dipertingkatkan lagi dan berhak mendapat sambutan lebih meriah jika mahu dibandingkan dengan jasanya mempertahankan tanah air.

Dalam pada itu, Dato’ Ahmad Zaki juga telah berbincang dengan beberapa pihak seperti nazir Masjid Sungai Ramal dan pengerusi Persatuan Ibu Bapa dan Guru (PIBG) SK Sungai Ramal bagi mempertingkatkan kesedaran mengenai perjuangan Leftenan Adnan.

Katanya, “Semasa saya berbincang dengan nazir Masjid Sg Ramal, dia adalah hasrat dia, nak buat satu tempat khas untuk Leftenan Adnan ni dan dia minta bantuan kita. Saya kata insya Allah dari segi materialnya kita boleh bantu.”

“Dan saya juga ada bercakap dengan pengerusi PIBG Sekolah Kebangsaan Sg Ramal, Dr Saiful namanya. Dia ni pun dulu
lecturer
 dekat Universiti Pertanian Malaysia.
 So
 dia sanggup untuk buat kajian,” tambah beliau.

Mengulas lanjut, beliau juga berharap agar kajian mendalam dapat dilaksanakan supaya taraf Leftenan Adnan dinaikkan, oleh sebab pengorbanan beliau yang bukan calang-calang pengorbanan.

Tegas Dato’ Ahmad Zaki, “Ia satu pengorbanan jati murni dan bagi saya perjuangan dia adalah perjuangan untuk ugama, bangsa, ibu pertiwi dan juga kepada Raja-Raja Melayu. Itu saya tidak ragu-ragu.”

“Dan di atas matlamat perjuangan itu pula, Leftenan Adnan ini memberi suntikan semangat kepada anggota-anggotanya untuk berlawan supaya lawan dia tu akan meninggalkan satu petanda yang bangsa kita ini adalah bangsa pejuang!” tambahnya.

Brigedier Jeneral Dato’ Ahmad Zaki Mahmud (B) berkata sedemikian dalam sebuah forum
Perbincangan Rakyat Demi Malaiu 3.0 bertajuk ‘Leftenan Adnan: Berkhidmat Untuk British Atau Raja-Raja Melayu?’
, yang diadakan secara atas talian semalam bagi memperingati pengorbanan Leftenan Adnan terhadap ibu pertiwi. – SAMUDERA.MY


Kawal inflasi, BNM mungkin naik semula nisbah keperluan rizab berkanun

0

BANGI, Selasa – Bank Negara Malaysia (BNM) berkemungkinan menaikkan semula nisbah keperluan rizab berkanun (SRR), instrumen yang digunakan oleh bank pusat bagi menguruskan mudah tunai dalam pasaran dengan menyokong aktiviti pengantaraan kewangan kepada paras seperti sebelum pandemik iaitu 3.0 peratus, berbanding 2.0 peratus ketika ini.

Penganalisis TA Securities, Farid Burhanuddin, berkata kemungkinan kenaikan SRR ke paras sebelum pandemik selepas nisbah berkenaan memberi kesan kepada kadar inflasi negara dengan mempengaruhi penawaran wang dan ketersediaan kredit (untuk pinjaman).

Bagaimanapun, ia (kenaikan SRR) akan mengurangkan jumlah dana yang tersedia untuk pinjaman, menjadikannya lebih sukar bagi firma dan pengguna untuk mengakses kredit. Ini boleh memperlahankan pertumbuhan ekonomi dan mengurangkan permintaan,” katanya dalam satu nota penyelidikan.

Pada Mac 2020, BNM menurunkan SRR kepada 2.0 peratus daripada 3.0 peratus berdasarkan perkembangan ekonomi ketika itu apabila kemerosotan kecairan yang mendadak menyebabkan turun naik dalam pasaran kewangan dan memberi kesan yang mendalam terhadap perniagaan serta pengguna.

Sejak 2019, SRR dikurangkan sebanyak 150 mata asas. Semasa kegawatan ekonomi global 2009, ia dipotong sebanyak 1.0 peratus.

Mengulas lanjut, Farid berkata, SRR boleh memberi kesan kepada inflasi di Malaysia kerana ia merujuk kepada jumlah minimum dana yang mesti dipegang oleh bank perdagangan sebagai rizab dengan bank pusat.

“Dengan melaraskan SRR, langkah BNM ini boleh mempengaruhi jumlah dana yang tersedia untuk pinjaman dan seterusnya, bekalan wang dalam ekonomi,” katanya.

Sementara itu, Farid berkata Malaysia sudah melaksanakan pelbagai langkah untuk mengurangkan kesan COVID-19 termasuk menyediakan bantuan kewangan kepada perniagaan dan isi rumah.

Katanya, kerajaan juga telah melaksanakan pembaharuan untuk meningkatkan lagi daya saing ekonomi, khususnya dalam pelbagai bidang seperti pendigitalan dan inovasi.

“Bagaimanapun, ia tertakluk kepada risiko dan ketidakpastian yang ketara, termasuk kesan wabak yang berterusan, perubahan dalam keadaan ekonomi global dan ketegangan geopolitik.

“Walaupun 2023 menjanjikan pertumbuhan ekonomi Malaysia, ia tidak dapat lari daripada beberapa kesan negatif,” katanya. – BERITA HARIAN


Pakar cadang dua strategi baharu ganti GST atasi hutang negara

0

Bangi, Selasa –
Usaha mengurangkan perbelanjaan dan menyelesaikan hutang negara y
ang kini berjumlah RM 1.5 Trillion perlu dilakukan dengan segera.

Pengarah Program MBA, Putra Business School (PBS), Prof Madya Dr Ahmed Razman Abdul Latiff mencadangkan kerajaan dua strategi sebagai solusi terbaharu bagi menangani isu bebanan hutang negara.

Jelasnya kerajaan boleh melaksanakan penjimatan yang jitu ke atas perbelanjaan negara, kerana menurutnya, penjimatan ini bakal mengelakkan berlakunya isu ketirisan dan pembaziran buat dana belanjawan negara.

Prof Madya Dr Ahmed Razman menyatakan isu ketirisan wajar dibendung kerana ia punca hutang negara kian meningkat daripada pendapatan negara

Tambah beliau, strategi yang kedua adalah dengan menambah pendapatan negara melalui perkembangan ekonomi serta pendapatan cukai dan hasil bukan yang sedia ada.

Artikel berkaitan

Selangor laksanakan program SelVax bermula esok

Sumbangan tunai Rahmah disalur bermula hari ini

Empat ADUN Pulau Pinang diarah kosongkan kerusi

Lima menteri mengiringi Anwar ke China, dua daripada DAP

Tragedi basikal lajak: Sam Ke Ting dibebaskan

Beliau turut menambah, kerajaan perlu menangani kadar ketirisan negara dengan segera kerana kadar penyelewengan dan rasuah negara kini kian menambah sebanyak RM60 billion berbanding hasil yang dikutip dari hasil cukai negara.

Oleh itu, katanya negara tidak perlu lagi memikirkan cukai yang baharu ke atas rakyat sebagai wadah dalam menangani hutang negara yang kian parah.

Perdana Menteri Anwar Ibrahim menyatakan negara akan wujud beberapa solusi lain bagi mengatasi bebanan hutang negara

Terdahulu, ekonomi negara sudah tidak lagi bergantung kepada hasil kutipan Cukai Barang dan Perkhidmatan (GST) apabila Perdana Menteri, Datuk Seri Anwar Ibrahim memaklumkan kerajaan sudah tidak bercadang untuk memperkenalkan lagi cukai itu.


Perodua AXIA 2023 terima 20,100 tempahan

0

BANGI, Selasa -Produk terbaharu Perodua,  Perodua Axia 2023 telah menerima sejumlah 20,100 tempahan sejak dibuka.

Seramai  2,900 pelanggan pertama bakal menerima Axia baharu itu dalam masa terdekat.

Ketua Pegawai Eksekutif dan Presiden Perodua, Dato’ Sri Zainal Abidin Ahmad berkata 13,600 daripada tempahan keseluruhan merupakan tempahan dari pelanggan yang menukar dari Axia generasi terdahulu kepada generasi baharu bersama 6,500 tempahan baharu.

Dato’ Sri Zainal Abidin berkata, dengan pelancaran Perodua Axia serba baharu, Perodua mempunyai dua fokus, iaitu untuk memaksimakan penghantaran kepada pelanggan, dan menukar sebanyak mungkin tempahan Axia generasi terdahulu kepada Axia serba baharu.

“Sasaran kami mencapai 314,000 pendaftaran dan 330,000 produksi pada tahun ini mencerminkan komitmen kami untuk tempahan dan kepercayaan anda dihantar secepat mungkin tanpa menjejaskan kualiti.”

Beliau turut berkata Perodua Axia serba baharu itu disasarkan untuk dijual sebanyak 5,700 unit sebulan, dan untuk mencapai sasaran itu, Perodua menetapkan untuk menjual sebanyak 82,000 unit model Axia tahun ini.

Di sebalik platform DNGA yang baharu, Axia 2023 masih lagi mengekalkan enjin tiga silinder sebaris 1.0 liter 1KR-VE dengan hamburan kuasa 67 hp @ 6,000 rpm dan daya kilas 91 Nm @ 4,400 rpm.

Axia 2023 juga akan ditawarkan sebanyak 4 varian, iaitu varian G, X, SE dan AV, semua varian akan menerima enjin 1.0 NA dipadankan dengan transmisi D-CVT.

Perodua melancarkan model yang ditunggu-tunggu, Perodua Axia 2023 serba baharu hari ini.

Harga bagi Axia serba baharu akan bermula dari RM38,600 untuk varian G, RM40,000 untuk varian X, RM44,000 untuk varian SE dan RM49,500 untuk varian AV. – MYCARETA


SPRM Fokus Banteras Sindiket Besar & Punca Kes Rasuah Meningkat – Anwar

0

BANGI, Selasa –
Suruhanjaya Pencegahan Rasuah Malaysia (SPRM) sedang menumpukan kes rasuah berskala besar yang menyumbang kepada peningkatan kes rasuah di Malaysia.

Perdana Menteri, Datuk Seri Anwar Ibrahim berkata sasaran utama SPRM kini adalah melaksanakan siasatan dan pencegahan yang berkesan, serta meningkatkan keyakinan masyarakat dalam usaha membanteras kes rasuah.

“Tumpuan SPRM sekarang adalah rasuah berskala besar. Kalau dulu, terlalu banyak masa dan tenaga untuk menumpukan perhatian menangkap ikan bilis dan ini tidak akan banyak membantu kerana rasuah adalah satu hal yang sistemik,”

Beliau berkata demikian ketika ditanya Ahli Parlimen Tawau, Lo Su Fui mengenai strategi penambahbaikan dan fokus utama kerajaan melalui SPRM untuk memastikan penyiasatan jenayah itu mendatangkan impak yang besar.

Dalam pada itu Anwar turut memberi contoh kes rasuah berskala besar antaranya skandal terbesar air di Sabah yang melibatkan infrastruktur mencecah RM3.3 billion dan sindiket Bitcoin yang mencuri bekalan elektrik dengan kerugian RM2.3 billion yang berlaku sepanjang tahun 2018-2021.

Artikel berkaitan

Program melawat rumah ibadah tidak harus disekat – MUDA

13 Ditahan Pandu Secara Mabuk Sekitar Ibu Negara

Percepat laksana Akta Pendanaan Politik, elak amalan rasuah

UMNO telah tamat tarikh luput – BERJASA

PM mahu Timbalan Menteri fokus laksana perancangan, perubahan untuk rakyat

Pada masa sama, beliau juga berkata kerajaan berusaha memperketatkan undang-undang bagi memberi perlindungan kepada pemberi maklumat kes-kes rasuah dalam negara.

Jelas Anwar, pihaknya sedang meneliti peruntukan yang boleh memperketatkan dan memberi perlindungan terhadap pemberi maklumat serta tidak memberi peluang kepada mana-mana pihak untuk memberi maklumat palsu.


Tiada cadangan tutup akaun media sosial yang disalah guna – Fahmi

0

BANGI, Selasa –
Kerajaan tidak akan menyekat mahupun menutup mana-mana akaun media sosial yang disalah guna sehingga menjejaskan perpaduan rakyat.

Menteri Komunikasi dan Digital (KKD), Ahmad Fahmi Fadzil berkata, dalam hal tersebut, pihaknya telah mengadakan sesi libat urus dengan pengguna dan juga pengendali media sosial.

Ahmad Fahmi menjawab soalan tambahan Zahir Hassan (PH- Wangsa Maju) yang ingin tahu sama ada kerajaan akan mengambil pendekatan untuk memadam akaun tertentu di media sosial.

Menurut Ahli Parlimen Wangsa Maju, Zahir Hassan sejumlah 30.25 juta pengguna media sosial, manakala 14.95 juta adalah daripada pemilik akaun Tik Tok.

Artikel berkaitan

Ajaran sesat SiHulk pengaruh anak muda, hidup mewah di luar negara

Penganggur mengaku kelar ibu, adik berdepan hukuman penjara 80 tahun

Kerajaan perlu bertindak tegas tangani isu kalimah Allah

Cemar al-Quran di Denmark, Turkiye kutuk tindakan kumpulan Islamofobia

Belanjawan 2023: Dana RM388.1 bilion

Tambahnya sejak tahun 2021 hingga 2022 berlaku pertambahan sebanyak lapan peratus atau pun 2.3 juta pengguna sosial media.

Justeru itu beliau mahu mengetahui rancangan kementerian tentang sejauh mana tindakan yang telah dikenakan terhadap pemadaman pemegang akaun Tik Tok.

“Setakat hari ini, KKD tidak memohon untuk mana-mana akaun ditutup atau dikekang kerana memuat naik kandungan tidak wajar,” katanya ketika menjawab soalan lisan Dewan Rakyat, hari ini.

Fahmi berkata sepanjang Januari 2022 hingga 30 Januari tahun ini, sebanyak 197 kandungan telah diturunkan di pelbagai platform media sosial.

Sejumlah 101 daripada jumlah itu adalah daripada aplikasi TikTok

Sementara itu  Ahli parlimen Alor Setar, Afnan Hamimi Taib Azamudden juga bertanyakan mengenai aplikasi twitter yang juga banyak menunjukkan ciapan isu berbaur perkauman dan tindakan terhadap pemilik akuan terbabit.

Kata Fahmi, kerajaan memberi jaminan terhadap kebebasan hak bersuara, namun menegaskan bahawa ia bukan bermakna mana-mana pihak boleh menabur fitnah atau menyebarkan maklumat tidak benar kepada orang ramai.

Sementara itu, permintaan daripada agensi atau badan penguatkuasaan adalah salah satu daripada tiga penyebab kandungan diturunkan daripada media sosial.

Kata Menteri KKD itu dua lagi punca kepada kandungan media sosial diturunkan adalah melalui teknologi kecerdasan buatan (AI) yang mengesan dan menurunkan kandungan secara automatik jika didapati melanggar garis panduan komuniti ditetapkan.

Selain itu, sekiranya pihak KKD menerima laporan daripada pengguna media sosial sendiri yang meminta supaya diturunkan kandungan, maka kandungan tersebut juga akan diturunkan.


Tiada diskriminasi kaum dalam pengambilan penjawat awam – SPA

0

BANGI, Selasa – Suruhanjaya Perkhidmatan Awam (SPA) menegaskan tiada diskriminasi kaum dalam urusan pengambilan penjawat awam di negara ini dan semua warga Malaysia mempunyai peluang yang sama untuk dipertimbangkan dalam persaingan terbuka dan adil.

SPA dalam kenyataan hari ini memaklumkan kaedah pelantikan penjawat awam adalah telus berdasarkan merit, kompetensi calon dan tiada penetapan sebarang kuota untuk suatu kaum atau etnik tertentu.

“Calon yang berminat dan berkelayakan boleh memohon jawatan secara dalam talian melalui Sistem Pendaftaran Pekerjaan Suruhanjaya Perkhidmatan Awam (SPA9) dan mereka yang memenuhi syarat lantikan skim perkhidmatan bagi jawatan yang kosong, akan dipanggil menduduki Penilaian Memasuki Perkhidmatan Awam (PSEE).

“Calon yang melepasi PSEE akan melalui tapisan peringkat seterusnya seperti Ujian Pemeriksaan Fizikal, Pancaindera dan Kecergasan (UFPK) atau Ujian Kecergasan dan Jasmani Kebangsaan (UKJK), Profession Assessment Centre (PAC) dan temu duga sebelum dilantik,” katanya.

Menurut kenyataan itu, tapisan SPA terhadap calon dibuat oleh panel penilai bertauliah dan terlatih yang mahir menilai keupayaan fizikal, prestasi dan potensi setiap individu secara objektif.

Selain itu, SPA sentiasa menjalinkan kerjasama strategik bersama agensi yang menguruskan hal ehwal masyarakat tertentu seperti Unit Transformasi Masyarakat India Malaysia (MITRA), Jabatan Kemajuan Orang Asli (JAKOA), institusi pengajian tinggi dan badan bukan kerajaan (NGO).

“Inisiatif berterusan oleh SPA seperti Program Libat Urus, Hari Kerjaya, Hari Bertemu Pelanggan dan program
outreach
 disasarkan untuk meningkatkan kefahaman masyarakat di Semenanjung, Sabah dan Sarawak terhadap tata kelola pengambilan SPA dan memberi panduan serta menggalakkan masyarakat pelbagai kaum untuk menyertai perkhidmatan awam.

“Jalinan kerjasama dan program
outreach
 ini sekali gus meningkatkan kefahaman masyarakat tentang ketelusan proses pengambilan dan pemilihan calon berasaskan merit dan kompetensi,” menurut suruhanjaya berkenaan.

Menurut kenyataan itu, SPA juga sentiasa ke hadapan dalam melaksanakan reformasi pemilihan bakat terbaik, dengan menaik taraf sistem permohonan pekerjaan sepanjang masa melalui pengaplikasian teknologi kecerdasan buatan, bagi mengurangkan intervensi manusia dalam mengenal pasti calon yang memenuhi syarat skim perkhidmatan dan keperluan ketua perkhidmatan.

“Selain itu, ujian psikometrik secara dalam talian dilaksanakan bagi mengukur kecenderungan, ciri-ciri personaliti, kesesuaian dan integriti calon dengan jawatan yang ditawarkan. Temu duga secara maya juga telah dilaksanakan untuk memberi peluang kepada calon-calon menghadiri temu duga SPA walau di mana lokasi calon.

“Sebelum calon diperakukan untuk dilantik, calon perlu melepasi tapisan integriti melalui sistem yang diintegrasikan dengan maklumat Pejabat Ketua Pegawai Keselamatan Kerajaan Malaysia, Polis Diraja Malaysia, Jabatan Insolvensi Malaysia, Suruhanjaya Pencegahan Rasuah Malaysia, Jabatan Pendaftaran Negara, Agensi Antidadah Kebangsaan dan Jabatan Perkhidmatan Awam,” menurut SPA.

Baru-baru ini, Timbalan Ketua Menteri Pulau Pinang II Dr P. Ramasamy menerusi hantaran dalam Facebook meminta kerajaan melaksanakan reformasi dalam sektor perkhidmatan awam kerana menurutnya ia kini didominasi orang Melayu.

Ramasamy juga mahu Perdana Menteri Datuk Seri Anwar Ibrahim segera menangani isu berkenaan serta memastikan perkhidmatan awam mencerminkan komposisi etnik negara ini, namun Anwar dilapor berkata kerajaan tidak akan mempertimbangkan cadangan reformasi itu kerana tidak mengganggap dominasi kaum Melayu dalam sektor berkenaan sebagai satu masalah. – BERNAMA


Tun M sudah buat yang terbaik, usah ganggu lagi – Anwar

0

BANGI, Selasa –
Bekas Perdana Menteri, Tun Dr Mahathir Mohamad dikatakan sudah melaksanakan tugas dengan baik namun masih lagi tidak lari daripada melakukan kesilapan.

Perkara itu disebut Perdana Menteri, Datuk Seri Anwar Ibrahim dalam temu bual bersama Thai PBS ketika ditanya berkenaan kekalahan Tun Mahathir bertanding untuk mempertahankan kerusi Parlimen Langkawi pada Pilihan Raya Umum ke-15 (PRU15) lalu.

Jelas Anwar, segala tindakan yang perlu dilakukan Pengerusi Penaja Gerakan Tanah Air (GTA) itu ialah segera menerima hakikat mengenai keadaan tersebut.

Saya rasa kita tidak patut ganggu beliau. Beliau sudah menjalankan apa yang patut dibuat, namun beliau juga menimbulkan masalah. Buat masa ini lebih baik untuk negara maju ke hadapan. Kita kena terima realiti. Bagi saya, beliau ataupun sesiapa sahaja, lagi cepat lagi bagus. Kita kena terima hakikat yang kita mempunyai peranan. Kita sepatutnya baca isyarat. Apabila ia sudah terjadi.

Mengulas lanjut, Anwar menegaskan tiada tempoh ‘bulan madu’ baginya dan pentadbiran dalam Kerajaan Perpaduan melalui tempoh 100 hari pertama yang bakal tiba tidak lama lagi.

Artikel berkaitan

Ibu bapa berlainan agama boleh jaga anak beragama Islam

Nilai Agama & Penghayatan Jati Diri Perlu Diperkasa – iGuru

Ucapan berbaur perkauman, Lim Guan Eng disiasat bawah Akta Hasutan

Selepas operasi besar-besaran rejim Israel lancar serangan udara ke Semenanjung Gaza

Galak majikan buka taska bagi ibu bekerja lepas bersalin

Katanya, sejak mula penubuhan kerajaan, semua rakan sekerjanya mendapat mesej yang jelas supaya komited dan bekerja keras dalam menetapkan parameter yang betul dalam mentadbir urus negara dengan baik.

Terdahulu, Tun Mahathir Mohamad tidak dapat mempertahankan kerusi Parlimennya di Langkawi apabila hanya memperoleh 4,566 undi pada PRU15 lalu.

Calon Perikatan Nasional (PN), Datuk Suhaimi Abdullah telah memenangi kerusi itu dengan majoriti 13,518 selepas mendapat 25,463 undi.


Wanita BERJASA bantu golongan ibu tangani isu keciciran pendidikan anak

0

KLANG, Selasa – Isu keciciran murid dalam pendidikan bukan disebabkan masalah ekonomi semata-mata tetapi berpunca daripada pelbagai faktor.

Timbalan Ketua Wanita BERJASA, Ustazah Siti Umi Kalsom Hussin berkata isu ini adalah salah satu perkara yang harus ditangani secara lebih luas dan holistik serta
harus dirawat daripada sudut yang pelbagai
.

Bagi membantu meningkatkan mutu pendidikan murid-murid, Wanita BERJASA dengan Akademi Ngaji Anjung Lestari mengambil inisiatif melancarkan ‘Usrah Khadijah’ sebagai salah satu solusi kepada keciciran anak-anak dalam pendidikan.

“Usrah Khadijah adalah satu wadah atau platfom untuk Wanita khususnya di kapar untuk kita mengumpulkan Wanita di dalam satu madrasah atau sekolah ilmu yang mana mereka ini akan belajar pelbagai ilmu yang dimulai dengan ilmu al-Quran dan dalam waktu yang sama kita akan membentuk satu komuniti yang mana mampu melakukan projek-projek dakwah, projek kebajikan masyarakat untuk rakyat di Kapar,” katanya.

Timbalan Ketua Wanita BERJASA, Ustazah Siti Umi Kalsom Hussin

Beliau berkata demikian ketika merasmikan Majlis Penyerahan Syahadah Qira’at AL Quran dan Pelancaran Usrah Khadijah, di Klang, semalam.

Tambahnya, program Usrah Khadijah yang dianjurkan mensasarkan pendidikan kepada golongan Wanita yang berperanan sebagai seorang ibu dalam mendidik anak-anak.

Jelasnya, Ibu yang berilmu akan menjadi penolak utama dalam memastikan anak-anak tidak terjebak dalam isu keciciran Pendidikan.

Menurut Ustazah Umi Kalsom, dalam masa yang sama pihaknya akan membentuk satu komuniti yang mampu melakukan projek-projek dakwah dan projek kebajikan masyarakat untuk rakyat.


Zahid akan lalui ‘prosesnya’ di mahkamah – Anwar

0

BANGI,  Selasa –
Perdana Menteri, Datuk Seri Anwar Ibrahim menegaskan, timbalanya Datuk Seri Ahmad Zahid Hamidi perlu meneruskan pertuduhan rasuah terhadapnya di mahkamah.

Katanya, Zahid tidak pernah campur tangan dalam pertuduhan rasuah terhadapnya dan tidak ada meminta kes Presiden UMNO itu ditarik balik.

Menerusi wawancara eksklusif dengan PBS Thai, Anwar ditanya berkaitan kerjasama dengan Zahid yang terpalit kes rasuah, sedangkan pada masa sama mahu menangani isu itu.

“Setakat ini, untuk memberinya kredit, beliau tidak campur tangan dalam proses itu. Kita perlu melihat prosesnya. Beliau tidak pernah meminta saya menarik balik kes itu.

Artikel berkaitan

Etnik Rohingnya paling ramai mohon suaka di Malaysia

Jasa, bakti TUDM sentiasa disanjung – Agong

DUN Selangor bubar secara rasmi hari ini

Kaji Semula SOP Masjid -Pakar Epidemiologi

Saya tak faham kenapa orang salahkan saya – Tun Dr Mahathir

“Penting ialah tadbir urus yang baik adalah agenda, beliau perlu melalui proses itu,” – ujarnya.

Tambah beliau, seseorang itu tidak patut diburukkan apabila sistem pentadbiran juga rosak.

“Saya tidak fikir kita patut memburukkan seseorang apabila sistem itu juga rosak, apabila mereka yang berada di dalam pembangkang menjerit rasuah, menjerit setiap hari tentang rasuah tetapi memberikan 100 juta kenalan bernilai kepada anak-anak dan menantu mereka dan kroni. Jadi, saya kata kalau nak uruskan, buat dengan telus.”

Terdahulu, Zahid berdepan 47 tuduhan rasuah, pecah amanah dan pengubahan wang haram melibatkan dana Yayasan Akalbudi.

Pada 23 September tahun lepas, beliau dilepas dan dibebaskan daripada 40 pertuduhan rasuah yang dihadapinya berhubung Sistem Visa Luar Negara (VLN).

Sementara itu, Anwar pada dewan rakyat pagi tadi memaklumkan sasaran Suruhanjaya Pencegahan Rasuah Malaysia (SPRM) ketika ini adalah berkaitan kes berskala besar bagi menyelamatkan wang rakyat.

Jelasnya, SPRM juga akan melaksanakan siasatan dan pencegahan yang berkesan pada masa sama meningkatkan keyakinan masyarakat, dalam usaha kerajaan menangani rasuah.


564 rakyat Malaysia mangsa tipu kerja di luar negara

0

BANGI, Rabu – Kementerian Luar Negara (KLN) menerima 564 laporan mengenai warganegara Malaysia yang menjadi mangsa sindiket jenayah penipuan tawaran pekerjaan di luar negara, setakat 13 Februari lalu.

KLN berkata, daripada jumlah laporan yang diperoleh menerusi Kedutaan-Kedutaan Besar Malaysia di Bangkok (Thailand), Phnom Penh (Kemboja), Vientiane (Laos) dan Yangon (Myanmar) itu, seramai 401 orang berjaya diselamatkan, dengan 377 orang dihantar pulang.

“Baki 24 orang sedang ditahan di depoh tahanan sementara menunggu proses pengusiran pulang, manakala 163 orang lagi sedang dikesan,” katanya dalam jawapan bertulis yang disiarkan di laman sesawang Parlimen hari ini.

Ia sebagai menjawab soalan Oscar Ling Chai Yew (PH-Sibu) yang antara lain mahu kementerian menyatakan mengapa tindakan tidak diambil untuk membantu menyelamatkan warga Malaysia yang ditipu dan diculik sindiket penipuan pekerjaan di Kemboja dan mengapa Special Task Force tidak ditubuhkan untuk berunding dengan pihak Kemboja.

Artikel berkaitan

Isu audit rumit, makan masa dan tidak tumpu satu kementerian

Bazar raya Usrah Khadijah bantu golongan tidak berkemampuan

46,024 Orang Asli Di Pahang Lengkap Dua Dos Vaksin

Rakyat Malaysia Masih Lagi Mematuhi SOP

Jumlah Mangsa Banjir Menurun

KLN turut memaklumkan, Task Force yang diketuai KLN dan membabitkan agensi berkaitan sudah ditubuhkan bagi menangani isu itu secara bersepadu dan menyeluruh.

Ia adalah kesinambungan kepada usaha berterusan antara pihak kementerian dengan kerjasama Perwakilan Malaysia di luar negara dan Polis Diraja Malaysia (PDRM) yang bermula sejak suku pertama 2022 untuk menangani isu itu.

KLN dan PDRM tidak pernah menggalakkan pihak keluarga membayar wang tebusan atau merujuk kepada pihak persendirian mahupun badan bukan kerajaan dalam mengendalikan perkara itu.

“Waris mangsa sentiasa disaran melaporkan kepada pihak PDRM dan merujuk dengan KLN sekiranya ada waris dikenal pasti terbabit dalam sindiket jenayah berkenaan.

“Individu yang menerima tawaran pekerjaan di luar negara digalak membuat semakan tawaran terlebih dahulu dengan kementerian ini, Perwakilan Malaysia atau kedutaan negara berkenaan sekiranya was-was dengan tawaran diterima,” katanya. – Bernama


Anwar jumpa Erdogan zahir solidariti kepada Turkiye

0

BANGI, Rabu – Datuk Seri Anwar Ibrahim menzahirkan solidariti Malaysia sebagai negara sahabat Turkiye ketika bertemu dengan Presiden Recep Tayyip Erdogan di Ankara hari ini.

Menurut Perdana Menteri, Malaysia adalah negara sahabat ketika saat getir dan sukar serta memberi komitmen yang tidak berbelah bahagi terutamanya dalam membantu warga Turkiye yang terkesan daripada malapetaka gempa.

“Saya turut menyampaikan ucapan takziah daripada rakyat Malaysia serta memaklumkan mengenai bentuk bantuan yang telah diusahakan oleh kerajaan Malaysia.

Artikel berkaitan

Selangor rekod purata 6 kematian seminggu akibat Covid-19 tahun ini

Sejarah Melayu banyak dipadam, dipesongkan pihak-pihak tertentu

UPIN IPIN meninggal?

Empat beradik maut dalam kebakaran di Muar

Utamakan bantu sekolah daif berbanding sekolah persendirian Cina

“Bersama kita mendoakan agar peristiwa duka ini cepat berlalu dan Turkiye kembali pulih,” katanya dalam satu kenyataan lewat petang ini.

Pada pertemuan itu, Anwar turut diiringi Menteri Luar, Datuk Seri Zambry Abd Kadir; Menteri di Jabatan Perdana Menteri, Datuk Armizan Mohd. Ali; Duta Malaysia Ke Turkiye, Sazali Mustafa Kamal dan Ketua Setiausaha Kementerian Luar, Datuk Seri Amran Mohamed Zin.

Terdahulu, Anwar yang tiba malam tadi di negara itu juga berjumpa dengan pasukan pencari dan penyelamat (SAR) Malaysia di Nurdagi, Gaziantep hari ini.

“Saya melihat sendiri kesungguhan, kecekapan dan tahap profesionalisme yang tinggi sewaktu pengoperasian carilamat mangsa gempa bumi di kawasan tersebut.

“Saya dimaklumkan anggota Pasukan Mencari dan Menyelamat Khas Malaysia (SMART), Jabatan Bomba dan Penyelamat Malaysia, Angkatan Pertahanan Awam dan Kor Kesihatan Angkatan Tentera Malaysia telah menzahirkan pengorbanan dan keupayaan yang ternyata luar biasa,” ujarnya.

10 hari selepas gegaran dengan kekuatan 7.8 magnitud dan gegaran susulan, banyak bangunan yang runtuh dan mengakibatkan lebih 41,200 orang disahkan terkorban di seluruh Turkiye dan Syria. – Utusan


Isu Mogok: Dr Zaliha sedia bersemuka petugas kesihatan

0

BANGI, Rabu –
Menteri Kesihatan, Dr Zaliha Mustafa  sudah bersedia untuk bersemuka dengan para petugas yang dilaporkan mahu mengadakan sesi mogok, ekoran kecewa dan tertekan dengan sistem penjagaan kesihatan di negara ini.

Dr Zaliha ajak petugas kesihatan terlibat untuk bersemuka dan selesaikan isu itu secara matang

Beliau berkata demikian menerusi video di akaun TiktTok rasminya, dengan mengatakan, beliau komited untuk menyelesaikan isu tersebut dan memohon kepada pihak yang berkaitan berfikir dengan lebih rasional serta matang.

Beliau mendakwa bahawa terdapat pihak yang mahu melakukan mogok itu tetapi kesahihan berita itu tidak dapat dipastikan lagi.

Justeru, beliau memberitahu semua pihak yang mungkin terlibat dalam perkara itu bahawa tindakan mogok tersebut tidak akan menyelesaikan sebarang masalah.

Artikel berkaitan

Pakar sokong RUU KPTM, cegah golongan muda terjebak vape dan rokok

DAP sambung usaha hapus ketuanan Melayu

Filem berbaur lucah: FINAS boleh batal lesen jika ada kecurangan, fraud atau keburukan akhlak

Bonus kakitangan awam tidak kena cukai

Zahid Mohon Tangguh Prosiding Bela Diri

Terdahulu, Ahli Parlimen Ipoh Timur, Howard Lee mencetuskan kebimbangan berhubung perkara itu dan mendakwa akan wujudnya sesi mogok dalam kalangan petugas kesihatan di negara ini.


‘Duta Madani Perpaduan’ murid sekolah pupuk semangat perpaduan – Fadhlina

0

BANGI, Rabu – Kementerian Pendidikan (KPM) mahu menjadikan murid sekolah di seluruh negara sebagai ‘Duta Madani’ peringkat kementerian itu dalam usaha memupuk semangat perpaduan selaras dengan konsep Malaysia Madani.

Menteri Pendidikan, Fadhlina Sidek berkata, perkara itu dicetuskan selepas mendapat inspirasi melalui Festival Semarak Ilmu Tahun 2023 anjuran Pejabat Pendidikan Daerah Sentul di Kuala Lumpur hari ini.

“Saya tegaskan program ini mesti diteruskan dan anak-anak sekolah yang menyertai program hari ini telah pun saya isytiharkan sebagai ‘Duta Madani Perpaduan’ khususnya di peringkat Wilayah Persekutuan Kuala Lumpur.

Artikel berkaitan

Kerja Pembersihan Dijalankan Pasca Banjir

Fatwa tidak bercanggah dengan konsep Bangsa Johor – Sultan Ibrahim

Penganggur mengaku kelar ibu, adik berdepan hukuman penjara 80 tahun

PERKESO sahkan pegawai ditahan SPRM

MCA janji bantu calon BN pada PRN kali ini

“KPM akan teruskan program seperti ini dalam usaha memupuk perpaduan dan juga pembinaan negara Madani dan pengukuhannya melalui program sebegini,” katanya kepada pemberita selepas merasmikan festival berkenaan.

Fadhlina berkata, fungsi duta Madani KPM adalah penting bagi menggagaskan optik lebih jelas mengenai perpaduan di peringkat sekolah dan integrasi kaum.

“Ia juga melibatkan pengukuhan idealisme daripada segi kerangka Malaysia Madani yang inklusif dengan turut mempunyai potensi seni dan budaya yang mesti dipertahankan dan diperkembangkan,” katanya.

Menurut beliau, Duta Madani Perpaduan peringkat KPM akan diperluaskan dan diumumkan dalam rangka lawatan ke negeri-negeri lain dari semasa ke semasa.

“KPM akan memanggil anak-anak sekolah dari semasa ke semasa untuk dilantik sebagai Duta Madani Perpaduan. Bawa mereka untuk bersama berkongsi dengan negeri-negeri lain juga berkaitan dengan potensi (bakat) dan juga bagaimana untuk terus jadi Duta Madani di peringkat sekolah,” katanya.

Sementara itu, Festival Semarak Ilmu Tahun 2023 diadakan bagi mengetengahkan bakat , kreativiti serta potensi murid-murid sekolah di daerah Sentul menerusi pelbagai aktiviti, antaranya, persembahan daripada johan bercerita, tarian rakyat dan tradisional, koir, deklamasi sajak, bicara berirama, gamelan dan anglung. – Bernama


Elak beli pemimpin, undang-undang lompat parti di Sabah perlu disegerakan

0

BANGI, Rabu – Undang-undang lompat parti perlu dilaksanakan segera di Sabah bagi mengelakkan kecelaruan politik yang berleluasa di negeri tersebut.

Perkara itu disuarakan Presiden Parti Warisan (Warisan), Datuk Seri Mohd Shafie Apdal yang menggesa pelaksanaan tersebut di mana terdapat Ahli Dewan Undangan Negeri (ADUN) yang melompat parti termasuk didakwa ‘dibeli’ pemimpin tertentu.

Beliau menegaskan kepentingan undang-undang tersebut apabila tiga ADUN Warisan yang keluar meninggalkan parti itu baru-baru ini.

Saya baru saja balik daripada umrah. Ketika di Makkah, tiga ADUN saya kena ‘beli’ dan sebelum itu, berapa orang sudah pun ‘dibeli’. Semasa pemerintahan Pagoh (Tan Sri Muhyiddin Yassin) pun ada (wakil rakyat) kena ‘beli’. Daripada 23 sampai tinggal 16 ADUN. Ini saya dengar lagi ada nak dibeli,” katanya.

Artikel berkaitan

Memperingati kejayaan rakyat menentang Malayan Union

90 Jangkitan Varian Delta Di Kelantan

Kerajaan perlu siasat dakwaan ‘sedekah’ pengundi

‘Bila saya jadi PM, saya tak mahu zalim, nafikan hak rakyat…’- Anwar

JBPU batal pemilihan UMNO Bahagian Tumpat

Mengulas lanjut, beliau ketika menjawab celahan Ahli Parlimen Tawau, Lo Su Fui yang mempersoalkan dakwaan dibuat yang dikatakan sebagai fitnah sekiranya tidak benar, mengakui beliau mempunyai bukti termasuk video untuk menyokongnya.

Pada 6 Februari lalu, tiga ADUN Warisan mengumumkan keluar parti dan menjadi wakil rakyat Bebas yang menyokong kerajaan negeri pimpinan Ketua Menteri, Datuk Seri Hajiji Noor.

Tiga ADUN tersebut ialah Mohammad Mohamarin ADUN Banggi, Chong Chen Bin, ADUN Tanjong Kapor dan Norazlina Arif ADUN Kunak.


Hospital Tuanku Ja’afar tubuh jawatankuasa siasat dakwaan cuai

0

BANGI, Rabu – Hospital Tuanku Ja’afar di Seremban, Negeri Sembilan akan menubuhkan sebuah jawatankuasa khusus bagi menyiasat isu membabitkan dakwaan berlaku kecuaian oleh pihak hospital tersebut seperti yang tular di laman Facebook hari ini.

Pengarahnya, Datuk Dr Zaleha Md Noor berkata, jawatankuasa berkenaan terdiri daripada pakar dan pegawai perubatan bagi meneliti dakwaan berkenaan dengan teliti.

“Kami memandang serius isu ini dan satu pertemuan dengan pengadu telah diadakan bagi mendapatkan gambaran lebih terperinci.

“Kami memohon mana-mana pihak untuk tidak membuat sebarang andaian terhadap pihak yang terbabit sepanjang proses siasatan dijalankan,” katanya dalam kenyataan hari ini.

Artikel berkaitan

Pengalaman BBQ Pasti Menyeronokkan di Sunway Lagoon

Kalimah Allah: Menteri Hal Ehwal Agama nasihat orang ramai bertenang, berhati-hati

KMUM tawar jadi penganjur debat Anwar-Najib

AGENDA NASIONAL BANTU KELUARGA MALAYSIA HADAPI FASA ENDEMIK

Mahkamah batal kemenangan PAS di Parlimen Kuala Terengganu

Terdahulu, tular catatan di Facebook seorang wanita meluahkan rasa kecewa dengan perkhidmatan di Hospital Tuanku Ja’afar kerana mendakwa berlaku kecuaian ketika dia membawa anaknya yang mengalami kemalangan mendapatkan rawatan di hospital itu. – Bernama


Indonesia bawa keluar warganya termasuk rakyat Malaysia, Myanmar

0

BANGI, Rabu – Indonesia membawa keluar 120 rakyat mereka serta dua rakyat Malaysia dan seorang dari Myanmar yang terperangkap di beberapa wilayah dalam kejadian gempa bumi di Turkiye awal minggu lepas.

Menurut Kementerian Luar Indonesia, usaha membawa keluar lima lagi rakyat mereka dan tiga rakyat Filipina sedang dilakukakan kakitangan kedutaan republik itu di Ankara.

“Warga Indonesia yang terjejas akibat gempa bumi di Turkiye dianggarkan 500 orang,” kata Menteri Luar Retno Marsudi dalam sidang media.

Setakat Isnin, beliau berkata, 10 warga negara itu yang cedera parah telah dirawat di hospital manakala dua yang meninggal dunia iaitu ibu dan anak dikebumikan di bandar Kahramanmaras.

Artikel berkaitan

AS tuntut TikTok jual kepentingan

Tujuh terbunuh dalam serangan ke atas konvoi senjata di Syria

Parlimen Kuwait sekali lagi dibubar menerusi Dekri Diraja

Jangan `tutup mata’ terhadap Syria – WHO

Polis Israel serang jemaah di Masjid Al-Aqsa

Pasukan Medium Urban Search and Rescue (Musar) Indonesia yang terdiri daripada 65 anggota kini sedang mencari mangsa ditimbunan runtuhan bangunan di Antakya, wilayah Hatya.

Seramai 119 anggota Pasukan Perubatan Kecemasan turut dihantar pada Isnin dengan membawa 18 tan peralatan kesihatan, hospital lapangan dan ubat-ubatan.

Kerajaan Indonesia juga merancang untuk menerbangkan 80 tan bantuan kemanusiaan ke Turkiye dan Syria Sabtu ini yang berupa makanan, selimut, pakaian dan khemah, kata Retno. – Bernama


Ismail Sabri belanja RM 62 juta penjenamaan kerajaan

0

Bangi, Rabu –
Kos penjenamaan Keluarga Malaysia di bawah tampuk pimpinan bekas Perdana Menteri kesembilan, Datuk Seri Ismail Sabri Yaakob menelan belanja lebih RM62 juta.

Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas , Datuk Armizan Ali menjawab soalan mengenai jumlah perbelanjaan itu di sewaktu berlangsung mesyuarat parlimen ke-15 di dewan rakyat

Perkara itu dimaklumkan oleh Menteri di Jabatan Perdana Menteri (Hal Ehwal Sabah, Sarawak dan Tugas-Tugas Khas, Datuk Armizan Ali yang turut menjelaskan, jumlah berkenaan mewakili lebih 98 peratus daripada jumlah keseluruhan di bawah tiga Perdana Menteri sejak Mac 20220 hingga 30 Januari lalu.

Dalam pada itu, Armizan turut mendedahkan, jumlah perbelanjaan buat penganjuran program berkaitan penjenamaan semula daripada tiga kerajaan iaitu Keluarga Prihatin, Keluarga Malaysia dan Malaysia Madani secara keseluruhan yang dibelanjakan sehingga 30 Januari adalah sebanyaK RM 62,764,107.25.

Selain itu, beliau turut memperincikan jumlah perbelanjaan program tersebut mengikut pecahan daripada tiga penjenamaan kerajaan iaitu Kerajaan Prihatin, Keluarga Malaysia dan Malaysia Madani.

JUMLAH PERBELANJAAN BUAT PENJENAMAAN TIGA KERAJAAN

Jumlah perbelanjaan buat Kerajaan Prihatin di bawah pimpinan Tan Sri Muhyiddin Yassin menelan perbelanjaan sebanyak RM181,752.20 manakala buat Keluarga Malaysia di bawah Tan Sri Ismail Sabri Yaakob pula menelan peruntukan sebanyak RM62,093,139.05 dan Kerajaan Madani di bawah kawal selia  Datuk Seri Anwar Ibrahim pula adalah sebanyak RM489, 216.

Menurutnya juga, jumlah perbelanjaan itu berdasarkan program jelajahwara yang dilaksanakan sewaktu pentadbiran Perdana Menteri ke lapan sehingga kini.

Terdahulu, jumlah perbelanjaan terhadap tiga penjenamaan kerajaan ini dibangkitkan apabila Ahli Parlimen Sri Gading, Aminolhuda Hasan menggesa kerajaaan untuk menjelaskan peruntukan itu ketika pentadbiran Tan Sri Muhyiddin Yassin, Datuk Seri Ismail Sabri dan Datuk Seri Anwar Ibrahim.

Tambah Armizan, sewaktu pentadbiran bekas Perdana Menteri kelapan, Tan Sri Muhyiddin Yassin didapati hanya satu program Kerajaan Prihatin dapat dilaksanakan ekoran negara ketika itu sedang mendepani pandemiK Covid-19 yang turut memperlihatkan beberapa siri Perintah Kawalan Pergerakan (PKP).


JBPM sedia tukar pasukan SAR di Turkiye

0

BANGI, Rabu – Jabatan Bomba dan Penyelamat Malaysia (JBPM) bersedia melakukan pertukaran pasukan misi mencari dan menyelamat (SAR) mangsa gempa bumi di Turkiye jika ada keperluan berbuat demikian.

Ketua Pengarah JBPM, Datuk Abdul Wahab Mat Yasin yang memulakan tugas secara rasmi hari ini berkata, pertukaran itu bukan sahaja membabitkan anggota, malah aset dan anjing pengesan (K9).

“Kita tunggu (arahan) sekiranya ada pertukaran bagi memastikan misi SAR lancar. Sudah pasti ada arahan, susulan tinjauan Perdana Menteri (Datuk Seri Anwar Ibrahim) yang kini berada di Gaziantep bertemu anggota penyelamat,” katanya.

Artikel berkaitan

Tiga rakyat Palestin maut, puluhan cedera dalam serangan Israel

Pengganas Israel makin agresif tangkap rakyat Palestin

Amaran tsunami ditarik balik kesan gempa Maluku

14 juta penduduk Tianjin diarah jalani saringan COVID-19

Remaja lelaki Palestin maut ditembak rejim Israel

Beliau berkata demikian pada sidang media selepas Majlis Hormat Ketua Pengarah JBPM di Ibu Pejabat JBPM di Putrajaya hari ini.

Ketika ini, 36 anggota JBPM serta dua anjing K9 iaitu Denti dan Frankie, menyertai misi SAR di Turkiye bersama anggota penyelamat lain, yang terdiri daripada Pasukan Mencari dan Menyelamat Khas Malaysia (SMART), Angkatan Tentera Malaysia (ATM) serta Angkatan Pertahanan Awam (APM).

Abdul Wahab yang berpuas hati dengan prestasi perkhidmatan anggotanya dan anjing K9 dalam misi berkenaan berkata, penghantaran pasukan itu, amat bermakna kepada pasukan ‘wira merah’, selaras dengan misi pasukan itu.

“Kita sentiasa mengikuti perkembangan pasukan kita di sana. Setiap malam kita dapat laporan melalui panggilan video, Alhamdulillah, semua anggota dan anjing K9 sihat serta dapat menjalankan tugas dengan baik,” katanya.

Pada 6 Februari lalu, gempa bumi berukuran 7.8 skala Richter melanda kawasan selatan Turkiye serta Syria dan mengorbankan puluhan ribu nyawa serta mencederakan ratusan ribu penduduk.

Setakat semalam, pasukan SAR negara mengeluarkan 47 mayat dan menyelamatkan lima sekeluarga.

Sementara itu, mengulas pelantikannya yang menggantikan Datuk Seri Mohammad Hamdan Wahid, Abdul Wahab berkata, beliau akan meneruskan legasi Mohammad Hamdan bagi menjayakan agenda pemantapan pasukan ‘wira merah’ berteraskan konsep Malaysia Madani.

Terdahulu, Abdul Wahab menyerahkan nota serah tugas dan tongkat kuasa kepada Timbalan Ketua Pengarah (Operasi) JBPM, Datuk Edwin Galan Teruki dan Timbalan Ketua Pengarah (Pembangunan) JBPM, Datuk Nor Hisham Mohammad. – Bernama


KJ masih simpan cita-cita politik, tidak mahu dilupakan

0

BANGI, Rabu –
Bekas Menteri Kesihatan, Khairy Jamaluddin Abu Bakar meluahkan hasratnya untuk terus kekal  dalam arena politik walaupun kini beliau masih belum menyertai mana-mana parti politik.

Khairy yang turut dikenali sebagai KJ telah memulakan tugas sebagai penyampai radio Hot FM pagi ini dalam segmen
Bekpes Hot
 berkata, beliau tidak mahu orang melupakannya.

“Ya lah, serius saya join Hot FM ini kerana ia terbaik dan saya masih ada cita-cita politik, tak nak orang lupa saya. Jadi kita boleh gurau setiap pagi,” katanya.

Bekas ahli Parlimen Rembau itu juga terbuka untuk membicarakan perkara yang membuatkan beliau terbuka hati mahu mencuba bidang kerjaya baharu selepas tewas pada Pilihan Raya Umum ke-15 (PRU15).

Artikel berkaitan

Belanjawan 2023: Projek khusus tangani kesesakan jejas lokasi pelancongan

Razarudin Husain dilantik Ketua Polis Negara baharu

Lelaki direman punca kebakaran 13 motorsikal, 4 skuter di KLCC

Tambah baik sistem pengecaman identiti, elak isu mayat tertukar berulang

PM mesti orang Melayu, BERJASA sanggah idea Kit Siang

Sebelum ini, Khairy berjaya mempertahankan kerusi Parlimen Rembau selama tiga penggal, namun beliau tewas di Parlimen Sungai Buloh dengan memperoleh 48,250 undi.

Pada 27 Januari lalu, Khairy telah dipecat sebagai ahli UMNO hasil keputusan Mesyuarat Majlis Kerja Tertinggi (MKT) UMNO yang dipengerusikan Presiden UMNO, Datuk Seri Dr Ahmad Zahid Hamidi.


KJ sah dilantik menjadi Ahli Lembaga JDT

0

BANGI, Rabu – Bekas Menteri Kesihatan, Khairy Jamaluddin Abu Bakar sah menyertai kelab gergasi bola sepak Malaysia, Johor Darul Ta’zim (JDT).

Perkara itu disahkan oleh pemilik JDT, Tunku Ismail Sultan Ibrahim menerusi hantaran di laman sosial rasmi baginda hari ini.

Menerusi satu kenyataan di Facebooknya, Tunku Ismail mengumumkan pelantikan Khairy sebagai Penasihat Belia Johor dan sebahagian Lembaga Pengarah Kelab Bola Sepak JDT.

Katanya, pengalaman dan ilmu luas beliau dalam pelbagai bidang akan memberikan nilai tambah kepada pembangunan belia serta kemajuan sukan bola sepak Johor.

Artikel berkaitan

Belanjawan 2023: Had sebut harga bagi pembaikan klinik, sekolah daif dinaikkan

‘Timah’ sandiwara politik: MCA jangan cuba guris perasaan umat Islam

Bank Negara Malaysia OPR kekal 2.75%

Nilai Agama & Penghayatan Jati Diri Perlu Diperkasa – iGuru

Hadi disiasat Akta Hasutan berhubung hantaran berbaur perkauman

Khairy turut membalas kenyataan itu di laman Facebooknya setelah memberikan bayangan bersetuju dengan tawaran untuk menyertai keluarga JDT ketika menjadi DJ radio Hot FM dalam segmen
Bekpes Hot
 pagi tadi.

Terdahulu, Tunku Ismail yang juga Tunku Mahkota Johor (TMJ) sudah memberi bayangan bahawa Khairy akan menyertai JDT selain bakal dilantik sebagai penasihat belia Johor.

Sebelum ini, Khairy pernah memegang jawatan sebagai Menteri Belia dan Sukan dari tahun 2013-2018 di mana beliau mengilhamkan Program Pembangunan Bola Sepak Negara (NFDP) bagi melahirkan pemain muda berbakat.


KPDN berhasrat perkenal ‘Baju Raya Rahmah’

0

BANGI, Rabu – Kementerian Perdagangan Dalam Negeri dan Kos Sara Hidup (KPDN) berhasrat untuk memperkenalkan program ‘Baju Raya Rahmah’ dalam usaha membantu golongan memerlukan menghadapi persediaan menyambut perayaan Aidilfitri.

Menterinya, Datuk Seri Salahuddin Ayub berkat, untuk itu beliau telah mengadakan satu sesi libat urus dengan pemain industri tekstil ataupun pakaian dan minggu depan pihak berkenaan akan memberikan maklum balas berserta maklumat berkaitan kepada pihak kementerian.

Salahuddin berkata, beliau sendiri akan mengumumkan syarikat atau gedung pakaian yang akan terlibat dalam program itu nanti yang prinsipnya pihak syarikat atau gedung berkenaan mungkin akan memfokuskan kepada baju raya asas melibatkan pakaian wanita dan lelaki serta anak-anak.

“Mereka akan tawarkan pada harga Rahmah, itu saya akan umum kemudianlah tetapi libat urus itu memang telah berlaku. (Maklum balas mereka dalam sesi libat urus itu) memang positif dan mereka bersedia. Sebagai mana Menu Rahmah, kita juga tidak mengamalkan apa dikatakan pemaksaan.

Artikel berkaitan

Tanding jawatan lain, bukan Presiden dan Timbalan – Khir Toyo

Semua peguam tarik diri, Siti Bainun menangis

Kos Tunai Haji Bakal Dimuktamadkan Kabinet

Pengampunan Najib: Permohonan rayuan UMNO atas dasar simpati

India dan Jepun bawa keluar rakyat terkandas

“Kita tak letak apa-apa peraturan atau syarat tetapi mereka melakukan dengan secara sukarela,” katanya kepada pemberita selepas menyempurnakan majlis sumbangan kembali ke sekolah dan program KPDN Kedah di Kodiang, Jitra hari ini.

Dalam pada itu, Salahuddin berkata, restoran makanan segera, McDonald’s juga akan terlibat sama dalam Program Menu Rahmah yang dilancarkan KPDN dengan pihak restoran itu akan memberikan keputusan mengenai menu bersesuaian pada minggu depan.

“Mereka nak bincang dari segi menu sebab pasal dia syarikat multinasional, jadi nak kait dengan Rahmah itu (perlu) selesaikan dari segi peraturan saja. Secara prinsipal apabila mereka datang berjumpa kami itu, mereka menyatakan kesediaan untuk sertai Menu Rahmah ini,” katanya.

Sementara itu, beliau berkata sejumlah 70 premis makanan di Kedah setakat hari ini memberikan maklum balas bersetuju untuk menyertai Program Menu Rahmah.

“Saya difahamkan KPDN Kedah merancang untuk menambah sehingga 150 (premis makanan) lagi. Ini merupakan satu usaha yang saya rasa sangat murni dan berkesan untuk kita membantu kepada mereka yang sangat memerlukan Menu Rahmah ini,” katanya. – Bernama


Lebih 300 pegawai polis ditukar akibat masalah disiplin sejak 2018

0

BANGI, Rabu – Seramai 339 pegawai polis yang mempunyai masalah disiplin terlibat dalam proses pertukaran di seluruh negara sejak 2018 hingga Januari lepas.

Kementerian Dalam Negeri (KDN) memaklumkan, daripada jumlah itu, 294 pegawai atau 86.7 peratus ditukarkan ke Semenanjung, 25 pegawai (7.4 peratus) ditukarkan ke Sabah dan 20 pegawai (5.9 peratus) ditukarkan ke Sarawak.

“Pertukaran tersebut dilakukan kerana didapati pegawai polis yang terlibat mempunyai masalah disiplin dan integriti serta melakukan kesalahan jenayah,” menurut jawapan bertulis yang disiarkan di laman web Parlimen hari ini.

Ia bagi menjawab soalan Ahmad Johnie Zawawi (GPS-Igan) mengenai jumlah pegawai polis dari Semenanjung Malaysia yang dipindahkan ke Sarawak atas faktor masalah disiplin.

Artikel berkaitan

Lawatan PM ke Arab Saudi capai objektif

Gempa ranapkan tinggalan sejarah Kota Gaziantep berusia 2,200

DAP bermuka-muka, `memperkuda’ orang Melayu – BERJASA

SPCAAM cadang pekerja bersara umur 65 tahun

Anwar jumpa Erdogan zahir solidariti kepada Turkiye

Menurut KDN, antara isu dan kesalahan dilakukan pegawai yang ditukarkan ialah mempunyai hubungan intim dengan pegawai polis yang telah berkahwin sehingga menganggu keharmonian rumah tangga, ditangkap atas kesalahan berkhalwat dengan pegawai polis yang telah berkahwin dan terlibat dalam kegiatan serta aktiviti tidak bermoral.

KDN memaklumkan pertimbangan dalam membuat keputusan tersebut mengambil kira dasar dan peraturan pertukaran sedia ada iaitu Pekeliling Perkhidmatan Bil. 3 Tahun 2004 (Panduan Pertukaran Pegawai Awam) yang menjelaskan pertukaran tidak digunakan sebagai hukuman, kecuali ia dapat membantu melicinkan proses tindakan tatatertib terhadap pegawai berkenaan. – Bernama


Menu Rahmah akan dilaksana di R&R PLUS

0

BANGI, Rabu – Program Menu Rahmah yang menawarkan makanan pada harga RM5 akan dilaksanakan di Hentian Rehat dan Rawat (R&R) Lebuhraya PLUS dalam masa terdekat.

Menteri Kerja Raya, Datuk Seri Alexander Nanta Linggi berkata, cadangan pelaksanaan program yang bakal memberi manfaat kepada pengguna lebuh raya itu telah dibincangkan oleh pihak PLUS bersama pengendali gerai makanan di R&R.

“Sebagai tanda sokongan kepada program Menu Rahmah yang memberi manfaat kepada rakyat Malaysia, saya hari ini telah mengusulkan kepada pihak PLUS untuk bersama-sama dengan kerajaan, dalam usaha membantu mengurangkan kos sara hidup rakyat.

“PLUS secara amnya telah bersetuju dengan cadangan ini,” katanya dalam catatan di Facebook hari ini.

Artikel berkaitan

1 Dis, Harga Produk Berasaskan Roti Keluaran Gardenia Naik

Tugas Timbalan Menteri Pendidikan Hanya Jaga Sekolah Vernakular

Pembahagian kerusi PH, BN selepas DUN bubar

Anwar nafi cuba bawa konsep Islam berlebihan

Kaji semula Tanah Rizab Melayu di Perak, gesa MHO kepada JKPTG

Catatan itu susulan daripada pertemuan beliau bersama kesemua 32 syarikat konsesi serta pihak berkepentingan industri lebuh raya bertol di Malaysia hari ini.

Nanta berkata, perancangan lebih konkrit akan disediakan pihak PLUS berhubung pelaksanaan program Menu Rahmah itu.

Beliau melahirkan penghargaan kepada pihak PLUS di atas kerjasama yang diberikan dan berharap penyediaan Menu Rahmah di hentian R&R PLUS akan memberikan manfaat kepada semua pengguna lebuh raya.

Dalam pada itu, Nanta berkata, beliau menggunakan kesempatan daripada pertemuan itu untuk maklum balas secara terus berkaitan pelaksanaan sistem kutipan tol tanpa henti di lebuh raya atau Multi Lane Fast Flow (MLFF).

Beliau berkata, secara keseluruhannya semua pemain industri menyambut baik pelaksanaan MLFF, dengan beberapa perkara terkait sistem ini sedang diperhalusi bagi memastikan penyampaian servis terbaik kepada pengguna.

“Perkara ini saya akan kongsikan sedikit masa lagi,” katanya yang turut berkongsi beberapa keping gambar pertemuan tersebut. – Bernama


MyHeart mudahkan diaspora berkhidmat di tanah air, beroperasi bulan depan

0

BANGI, Rabu – Platform Malaysia @ Heart atau MyHeart yang menyediakan pelbagai usaha memudah cara diaspora pulang dari luar Negara untuk berkhidmat kepada Negara akan beroperasi bulan depan.

Kementerian Sumber Manusia (KSM) memaklumkan, platform itu merangkumi peluang pekerjaan, maklumat pasaran kerja, pendidikan untuk anak serta memudah cara permit masuk pasangan dan anak bukan warga negara.

“Antara sebab utama pembangunan inisiatif ini adalah untuk menyediakan platform sehenti yang menghubungkan diaspora dengan tanah air,” menurut KSM dalam jawapan bertulis yang disiarkan di laman sesawang Parlimen hari ini.

Ia bagi menjawab soalan Tan Kok Wai (PH-Cheras), mengenai strategi, insentif dan pencapaian terkini kerajaan dalam menarik bakat asing bagi memenuhi keperluan pembangunan setiap bidang serta memberi isyarat kepada rakyat Malaysia yang berbakat untuk pulang dan berkhidmat kepada negara.

Artikel berkaitan

Rekahan Baharu Dikesan Di Tempat Kejadian

Kos haji dijangka meningkat sehingga RM31,000 seorang

Terpaksa Beli Juga Kerana Masih `Enak Dimakan Begitu Saja’

Varian Omicron Sub-Lineage BA.5 Di Malaysia Mungkin Sudah Merebak – Khairy

Tujuh individu ditahan terbabit keluar sijil vaksin palsu – KP Selangor

Menurut KSM, berdasarkan hasil dapatan kaji selidik yang dilaksanakan dalam kalangan diaspora Malaysia pada awal 2021, sebanyak 92 peratus daripada mereka bersedia untuk menyumbang kepada negara dalam pelbagai kapasiti, manakala 85 peratus berhasrat kembali ke Malaysia pada masa akan datang.

Kementerian itu memaklumkan, sejak 2011, lebih 10,000 permohonan daripada diaspora Malaysia diterima TalentCorp untuk kembali bekerja di tanah air di bawah Program Kepulangan Pakar.

Daripada jumlah itu, lebih 6,000 pakar diluluskan untuk kembali di bawah program itu. – Bernama


Pas sedia beri kerjasama kepada SPRM

0

BANGI, Rabu – Pas memaklumkan, tiada mana-mana kepimpinan parti itu dipanggil pihak Suruhanjaya Pencegahan Rasuah Malaysia (SPRM) berkenaan dakwaan dana RM300 juta yang diterima Bersatu.

Naib Presiden Pas, Datuk Seri Ahmad Samsuri Mokhtar berkata, pihaknya sedia memberi kerjasama jika diminta berbuat demikian bagi membantu siasatan.

“Setakat ini, tiada makluman daripada mana-mana pimpinan Pas dipanggil SPRM berhubung isu ini. Sekiranya dipanggil mana-mana pihak berkuasa, kita harus akur dan akan hadir memberi kerjasama, tetapi belum ada lagi,” katanya.

Beliau berkata demikian selepas menghadiri majlis
Meet & Greet Menteri Besar Terengganu
 bersama Penerima Biasiswa Master & PhD Yayasan Terengganu di Wisma Darul Iman di Kuala Terengganu hari ini.

Artikel berkaitan

Idris Harun dilantik semula Peguam Negara

Sejarah Melayu banyak dipadam, dipesongkan pihak-pihak tertentu

Belanjawan 2023 negeri Johor dibentang esok

Masjid, surau di Selangor perlu bebas propaganda politik – JAIS

Tiada Waran Tangkap Buat Rosmah

Sebelum ini, media melaporkan Bersatu menerima hingga RM300 juta dana politik susulan persetujuan dibuat dengan beberapa pemimpin parti, termasuk mereka yang berkhidmat di bawah pentadbiran Presiden Bersatu, Tan Sri Muhyiddin Yassin ketika itu.

Dalam pada itu, SPRM dijangka memanggil Muhyiddin berhubung siasatan ke atas kewangan parti tersebut.

Muhyiddin yang juga Pengerusi Perikatan Nasional (PN) dan bekas Perdana Menteri akan dipanggil dalam tempoh terdekat.


Pas yang janji mansuh hutang PTPTN pada PRU14 – Rafizi

0

BANGI, Rabu – Timbalan Presiden PKR, Rafizi Ramli mendakwa, Pas yang berjanji untuk memansuhkan hutang Perbadanan Tabung Pendidikan Tinggi Nasional (PTPTN) pada Pilihan Raya Umum ke-14 (PRU14).

Sehubungan itu, beliau yang juga Menteri Ekonomi berkata, ‘mesej’ perlu dihantar kepada Ahli-Ahli Parlimen Perikatan Nasional (PN) supaya mereka mencermin diri dan tidak mempolitikkan isu tersebut

Ahli Parlimen Pandan itu kesal kerana pihak pembangkang seolah-olah cuba membuatkan seperti Pakatan Harapan (PH) yang menjanjikan penghapusan hutang PTPTN.

“Sedangkan kita dari 2018 lagi telah menyatakan, kita terlepas ruang untuk mereformasi PTPTN masa PRU13. Masa itu hutang PTPTN sekitar RM20 bilion, sekarang hutangnya dah dekat RM50 bilion.

Artikel berkaitan

Projek PSI: Pihak terkesan diberi tempoh sebulan buat rayuan

Harga Ayam Di Kelantan Menurun

Tiada laporan rakyat Malaysia terbabit gempa di Turkiye

Projek tebatan banjir RM600 juta dimulakan Jun ini

Mansuh pelepasan cukai SSPN tindakan anti rakyat, anak muda

“Sebaik sahaja anda melepasi angka tertentu, tiada apa lagi yang boleh anda lakukan,” katanya dalam sidang media di Kementerian Ekonomi di Putrajaya hari ini.

Rafizi mengulas dakwaan Ahli Parlimen Pasir Mas, Ahmad Fadhli Shaari semalam bahawa pemansuhan bayaran balik pinjaman PTPTN merupakan salah satu daripada manifesto PH pada PRU14.

Dalam sidang Dewan Rakyat semalam, Rafizi mendakwa Ahli Parlimen Machang, Wan Ahmad Fayhsal Wan Ahmad Kamal membuat kenyataan yang mengelirukan Dewan Rakyat berhubung isu pemansuhan pinjaman PTPTN dalam manifesto PH pada PRU15 baru-baru ini.

Beliau berkata, Wan Ahmad Fayhsal perlu dirujuk kepada Jawatankuasa Hak dan Kebebasan Parlimen kerana membuat kenyataan fitnah terhadap PH.

Rafizi turut membangkitkan bahawa Ketua Penerangan Parti Pribumi Bersatu Malaysia (Bersatu), Datuk Wan Saiful Wan Jan yang mempengerusikan PTPTN pada 2018 hingga 2022.

Justeru, beliau menyindir Ahli-Ahli Parlimen PN yang dikatakan langsung tidak mencermin diri dalam isu pemansuhan hutang PTPTN.

“Kita tunggu penyata rasmi Parlimen kerana pembangkang ni pun nakal, dia tak sebut secara terperinci contohnya penghapusan itu secara bersasar,” jelasnya.


Pegawai Tugas-Tugas Khas PM dilantik CEO Yadim

0

BANGI, Rabu – Pegawai Tugas-Tugas Khas kepada Perdana Menteri, Zamri Zainal Abidin dilantik sebagai Ketua Pegawai Eksekutif (CEO)  Yayasan Dakwah Islamiah Malaysia (Yadim) yang baharu.

Lantikan berkuat kuasa hari ini bagi menggantikan Tuan Kamarul Arief Tuan Soh yang sebelum ini berkhidmat di badan dakwah ini sejak tahun 2019.

Zamri berpengalaman dalam pentadbiran awam hasil khidmat beliau di beberapa agensi sebelum ini, kata Yadim dalam satu kenyataan di Facebook rasminya hari ini.

Artikel berkaitan

Muhyiddin wajar letak jawatan demi kebaikan BERSATU, PN – Azmi Hassan

Exco DAP Selangor biadab, kaitkan isu arak dengan solat umat Islam

Banjir kilat dijangka landa enam negeri dalam tempoh 24 jam

Perkenal nama bersesuaian pada makanan bukan halal

Azam Baki Dilantik Selepas Lalui Proses Tapisan Keselamatan

Sebelum dilantik sebagai Pegawai Tugas Tugas Khas kepada Perdana Menteri, beliau pernah menjawat jawatan Setiausaha Kanan kepada Exco Agama Islam di Pejabat Setiausaha Kerajaan Negeri Selangor.

Lulusan Universiti Al-Azhar itu juga pernah menjadi Pegawai Khas Hal Ehwal Islam kepada mantan Timbalan Perdana Menteri, Datuk Seri Dr Wan Azizah Wan Ismail.

Sebelum itu, Zamri juga Penerbit Rancangan Kanan Radio Ikim.FM di Institut Kefahaman Islam Malaysia (IKIM).

“Pengalaman beliau dalam pentadbiran hal ehwal Islam dan usaha dakwah diyakini akan dapat memacu YADIM selaku agensi peneraju gerakan dakwah untuk terus menyebar luas rahmah Islam selaras dengan hasrat Malaysia Madan,” menurut kenyataan yang sama.


Pemberian ubat PrEP galakkan aktiviti LGBT

0

BANGI, Rabu – Pelaksanaan projek rintis ubat Pre-Exposure Prophylaxis (PrEP) oleh Kementerian Kesihatan (KKM) didakwa berisiko menggalakkan aktiviti songsang golongan lesbian, gay, biseksual dan transgender (LGBT) dalam negara.

Ahli Parlimen Pokok Sena, Datuk Ahmad Saad menggesa KKM meneliti semula pendekatan pemberian PrEP secara permintaan yang bertujuan mengurangkan risiko penularan jangkitan HIV.

“Berkenaan langkah KKM memperkenalkan projek rintis pemberian PrEP secara permintaan, saya ingin menegaskan implikasi terhadap tindakan ini sangat besar, khususnya kepada perkembangan LGBT atau spesifiknya golongan gay dalam negara.

“Saya harap KKM dapat meneliti semula projek rintis ini, bukan kerana kita menolak prinsip kementerian untuk menyelamatkan golongan yang berisiko menghidap HIV.

Artikel berkaitan

Guan Eng diperintah bayar ganti rugi RM250,000 kepada Abdul Azeez

KJ, Shahidan sah tiada dalam senarai calon PAS Selangor

SPR Saran Pengundi Datang Lebih Awal

Muhyiddin bebas empat tuduhan rasuah, ini ulasan peguam

Harga Turun Kepada RM4.90 Seunit, Tidak Jejas Kualiti

“Sebaliknya, kita perlu satu pendekatan yang lebih menyeluruh bagi memastikan golongan gay dan LGBT umumnya tidak terus berkembang dalam negara,” katanya.

Jelas beliau, kerajaan perlu mengemukakan statistik golongan LGBT di negara ini serta punca perbuatan songsang itu menular dalam negara.

Tegas Ahmad, kerajaan menggubal dasar bagi menolak prinsip dan tuntutan terhadap orientasi seksual dan identiti gender yang diperjuangkan golongan LGBT.

Terdahulu, Menteri Kesihatan, Dr Zaliha Mustafa memaklumkan KKM akan melakukan projek rintis penggunaan ubat PrEP di beberapa hospital bagi menilai keberkesanan dan keselamatannya dalam mengurangkan risiko penularan jangkitan HIV.

Dr Zaliha berkata, penggunaan ubat itu sudah dikaji dan telah dibincangkan dengan pakar agama dan bukan dikhususkan kepada golongan LGBT semata-mata kerana ada golongan lain yang terdedah pada jangkitan HIV.